له ئه‌نجامی هێرشـێـكی خۆكوژی له باشوری به‌غدا 40 كه‌س ده‌كوژرێن\nپـۆلیسی عێراق ده‌ڵێت به لایه‌نی كه‌م 40 كه‌س كوژراون و 60 ی دیكه‌ش برینداربوون له ئه‌نجامی هێرشـێـكی خۆكوژی بۆ سه‌ر ئاپـۆڕه‌یه‌كی شـیعه‌كان كه به‌ره‌و یه‌كێـك له هه‌ره پـیرۆزترین ڕێوڕه‌سمه‌كانیاندا به‌ڕێـكه‌وتبوون.\nپـۆلیس و گه‌واهده‌ران ده‌ڵێن ڕۆژی یه‌كشه‌ممه و له ئسـكه‌نده‌ریـیه‌ی باشوری به‌غدا خۆكوژه‌كه خۆی له ژێر چادرێـكدا ته‌قاندۆته‌وه كه ئاو و سـاردیان لێ داوه به‌و شیعانه‌ی به‌ره‌و كه‌ربه‌لا به‌ڕێـكه‌وتبوون.\nپـێـشـتر هه‌ر ڕۆژی یه‌كشه‌ممه له ناو به‌غداش به بۆمب و ته‌قه هێرشـكراوه‌ته سه‌ر كۆمه‌ڵێـك شیعه‌ی تر و له‌وێش به لایه‌نی كه‌م 3 كه‌س كوژراون و 36 ی دیكه‌ش برینداربوون.\nشـایانی باسه ژماره‌یه‌كی زۆری شـیعه‌كان به‌ره‌و شـاری كه‌ربه‌لای باشوری عێراق به‌ڕێـده‌كه‌ون تا له‌وێ له ڕێوڕه‌سـمی سـاڵیادی چله‌ی شه‌هیدبوونی ئیمام حسێنی نه‌وه‌ی پـێـغه‌مبه‌ر محه‌مه‌د (ص)، ئه‌وه‌ی له سه‌ده‌ی 13 دا كوژرا، به‌شـداریبكه‌ن.\nپـێشـبینی ده‌كرێت به ملیۆنه‌ها شیـعه له‌م هه‌فته‌یه‌دا سه‌ردانی كه‌ربه‌لا بكه‌ن.\nسه‌رۆكی پـۆلیسی كه‌ربه‌لا ده‌ڵێت 40 هه‌زار پـۆلیس و سه‌رباز بۆ پاراسـتنی باری ئاسایشی شـاره‌كه بڵاوكراونه‌ته‌وه.


حاكم قادر: کاتی ئەوە هاتووە ئەم دۆخە ڕاستبکرێتەوە\nحاکم قادر حه‌مه‌جان، ئه‌ندامی ئه‌نجومه‌نی باڵای سیاسی و به‌رژه‌وه‌نديی یه‌كێتی نیشتمانیی كوردستان ڕایگەیاند، لە ئێستادا گلەیی و گازندەیەكی زۆر لەسەر سیستەمی حكومڕانی كورد ھەیە و كاتی ئەوە ھاتووە لە پێناو کۆمەڵانی خەڵکدا ئەو سیستەمە ڕاستبكرێتەوە.\nئەمرۆ پێنجشەممە له میانی به‌شدارییكردنی له خولێکی تایبەت بە یاساناسان، حاكم قادر ڕایگەیاند، "سەربەخۆیی دادگا و دەسەڵاتی دادوەری و سەروەری یاسا لەگرنگترین پێوانەکانی دیموکراسی و شارستانییەتە لەھەر سەردەم و وڵاتێکدابێت، بێگومان پەیڕەوکردن و کارکردن بە یاسا نیشانەی پێشکەوتن و شارستانیەتە و پێویستە ئێمەش هەوڵبدەین دەستی حزب لە دادگاکان بهێنینە دەرەوە".\nحاکم قادر باسی لەوەشکرد، "پێویستە دەستی سەرمایەدارانی نیشتیمانی واڵا بکرێت تا بتوانن لە کەرتی تایبەت هەلیکاری زیـاتر بۆ دەرچوانی زانکۆ و پەیمانگاکان بڕەخسێنن، ھاوكات ئەوەشیخستەڕوو، پێویستە كەسی شارەزا و بەتوانا بھێنرێتە پێشەوە، چونكە كلتوری حوكمڕانی له هه‌رێم زۆر لاوازە لەگەڵ ئەو ھەموو ساڵانەی حكومڕانیماندا."\nوتیشی، "لایەنە كوردیەكان تا ئێستا نەیان توانیوە لە بەغدا خاوەنی یەك گوتاری سیاسی بـن، ھەروەھا پێویستە لەو ھەلومەرجە دژوارو هەستیارانەدا كە گەلەکەمان پێیدا تێپەڕدەبێت، حزبەکان خاوەنی یەک هەڵوێستی نیشتمانی بن و بەپێی دەستوور مامەڵە لەگەڵ دۆخەكەدا بكەن و لێرەوە گفتوگۆكانیان بگوازنەوە بۆ دەرەوەی ھەرێم، چونکە هەموو لایەک درک بە مەترسی و گۆڕانکارییەکان دەكـەن".\nئەوەشی خستەڕوو، وەك یەكێتی نیشتیمانی دوپاتی دەكەینەوە لەگەڵ ئەنجامدانی ھەڵبژاردنێكی پاك و بێ گەردداین لە كاتی خۆیداو پێویستە نمونەیەكی جوانی شارستانی و سەردەمیانە پێشكەش بكەین، چونكە لە ئێستادا نمونەیەكی جوانمان نییە لە پێشكەشكردنی خزمەتگوزاری و حكومڕانی كردن، وە كەم ڕۆژ ھەیە كێشە بۆ ھاوڵاتیانی ھەرێمەكەمان دروست نەبێت ھەر لـە دابەشكردنی موچەو كەمی ئاو و كارەباو بەنزین و خزمەتگوزارییە سەرەتاییەكانەوە.


ئه‌مریكا هاوڵاتیانی وڵاته‌كه‌ی له مه‌ترسی هێرشی تیرۆریستی له توركیا ئاگادارده‌كاته‌وه\nپێش 2 هەفتە 170 جار خوێنراوەتەوە\nباڵیۆزخانه‌ی ئه‌مریكا له ئه‌نكه‌ره هاوڵاتیانی له مه‌ترسی ڕوودانی كرده‌وه‌ی تیرۆریستی له‌و وڵاته له ڕۆژانی پشوو و جه‌ژنه‌كانی ڕۆژه‌كانی كۆتایی ساڵ، ئاگادار ده‌كاته‌وه.\nله ڕاگه‌یه‌ندراوێكدا كه له ماڵپه‌ڕی باڵیۆزخانه‌ی ئه‌مریكا له ئه‌نكه‌ره بڵاوبووه‌ته‌وه، هاتووه: تائێستاش ڕێوشوێنه ئه‌منییه‌كان له توركیا به‌هۆی بوونی گرووپی تیرۆریستی كه نیازی ئه‌نجامدانی هێرش و په‌لاماریان هه‌یه، له ئاستێكی به‌رزدایه.\nباڵیۆزخانه‌ی ئه‌مریكا داوا له هاوولێتیانی ولێته‌كه‌ی ده‌كات ڕێوشوێنی پێویست بگرنه به‌ر و وریا و چاوكراوه بن.\nباڵیۆزخانه‌ی ئه‌مریكا ئه‌و شوێنانه‌یشی دیارییكردووه كه مه‌ترسی هه‌یه بكرێنه ئامانج، له‌وانه شوێنه گه‌شتیارییه‌كان، بازاڕ و فڕۆكه‌خانه و یانه‌كان و چێشتخانه و په‌رستگاكان، به‌تایبه‌ت كه ئه‌و جێگایانه زیاتر خۆراواییه‌كان سه‌ردانیان ده‌كه‌ن.\nستیڤن منوچن: سزا ئابورییه‌كانی سه‌ر ئێران و كۆریای باكور جێگره‌وه‌ی شه‌ڕن\nله‌سه‌ر كۆمه‌ڵكوژیی موسوڵمانه‌كان، سه‌رۆك وه‌زیرانی میانمار له دادگای لاهای ئاماده‌بوو\nدادگای سودان سزای 10 ساڵ زیندانیی بۆ عومه‌ر حه‌سه‌ن به‌شیر ده‌ركرد\nیەكێتیی ئەوروپا بۆ ماوەی شەش مانگی دیكە سزاكانی سەر ڕووسیای نوێ كردەوە\nسەرۆكی نوێی جەزائیر هەڵبژێردرا\nڕووسیا لە بەرانبەر تاقیكردنەوەی مووشەكێكی بالیستی ئەمریكادا كاردانەوەی نیشاندا\nتەقینەوەیەك لە ڕۆژهەڵاتی ئەڵمانیا ڕوویدا و بەو هۆیەوە كوژراو و برینداری لێكەوتەوە


ئه‌و که‌سانه ده‌ستگیرکران که ئه‌مڕۆ هه‌ڵیانکوتایه سه‌ر چێشتخانه‌یه‌ک له سلێمانی\nپۆلیسى سلێمانى رایگه‌یاند، سه‌رجه‌م ئه‌و که‌سانه ده‌ستگیرکراون که ئه‌مڕۆ یه‌کشه‌ممه، هه‌ڵیانکوتایه سه‌ر خاوه‌نى چێشتخانه‌که که ژماره‌ى ئه‌و تۆمه‌تباره ده‌ستگیرکراوه‌کان پێنج که‌سن.\nئه‌مشه‌و یه‌کشه‌ممه 22ى تشرینى دووه‌مى 2020، به‌ڕێوه‌به‌رایه‌تى پۆلیسى پارێزگاى سلێمانی، له راگه‌یه‌ندراوێکدا ئاشکرایکرد:"ئه‌مڕۆ له ڕوداوێکدا چه‌ند که‌سێک هه‌ڵیانکوتایه سه‌ر چێشتخانه‌یه‌ک له گه‌ڕه‌کى عه‌قارى له شارى سلیمانى دواى ئه‌وه‌ى خاوه‌نى چێشتخانه‌که سکاڵاى یاسایى له‌سه‌ر تۆمه‌تباران تۆمارکردو دواى وه‌رگرتنى بڕیارى دادوه‌ر پۆلیسى سلێمانى لێکۆڵینه‌وه‌کانى بۆ دۆزینه‌وه‌و ده‌ستگیرکردنى تۆمه‌تباران ده‌ستپێکرد."\nهه‌روه‌ها پۆلیسى سلێمانى ئه‌وه‌ى خستۆته‌روو که "توانرا له ماوه‌یه‌کى که‌مدا سه‌رجه‌م تۆمه‌تباران که ژماره‌یان پێنج که‌سه ده‌ستگیربکرێن و له‌ئێستادا به‌بڕیارى به‌ڕێز دادوه‌ر سه‌رجه‌م تۆمه‌تباران ڕاگیراون و لێکۆڵینه‌وه له‌گه‌ڵیان به‌رده‌وامه."\nوه‌ستا کامه‌ران، خاوه‌نى چێشتخانه‌ى کامه‌ران، دواى ئه‌وه‌ى هێرشى کرابوه سه‌ر، له‌کۆنگره‌یه‌کى ڕۆژنامه‌وانیدا رایگه‌یاند"دوا نیوه‌ڕۆى ئه‌مڕۆ هێزێکى چه‌کدار به‌دو وه‌نه‌وشه‌ى جام ڕه‌شه‌وه هێرشیان کرده سه‌رمان له‌ناو چێشتخانه‌که‌دا به 12 که‌س په‌لاماریاندام و په‌نجه‌شم به‌و هۆیه‌وه برینداره‌و به‌له‌قه‌و شه‌ق لێیاندام و گرته‌ى ڤیدیۆیشمان له‌سه‌ر هێرشه‌که‌یان هه‌یه".\nناوبراو رونیکرده‌وه "پرسیومه بۆچى هێرشم ده‌که‌نه سه‌رو په‌لامارم ده‌ده‌ن، به‌ڵام ئه‌وان جنێویان پێداوم و هه‌ڕه‌شه‌ى ئه‌وه‌شیان کردوه که دێینه‌وه سه‌رت و ده‌تکوژین و نه‌شمزانیوه بۆچى به‌و شێوه‌یه هێرش ده‌که‌نه سه‌رم و خه‌ڵک هه‌روا سه‌رى سوڕماوه له‌و کاره."\nوه‌ستا کامه‌ران ئاماژه‌ى به‌وه کرد"من کرێچى خاوه‌نى چێشتخانه‌که‌م و دواى ئه‌وه‌ى کێشه‌ى یاسایى که‌وته نێوانمانه‌وه بۆم چۆڵکردو دواتر چومه‌ته ئه‌وبه‌ره‌وه، به‌ڵام دواى ئه‌وه‌ى ئاوى بۆرییه‌که‌ى لێگرتمه‌وه، چوم سکاڵام لێکرد دواتریش ته‌نازولم له‌سکاڵاکه کرد، به‌ڵام مافى گشتى له‌سه‌ر مابوو ئیتر ئه‌مڕۆ هاتونه‌ته سه‌رم، هه‌ر ئه‌مڕۆ به‌ته‌له‌فۆن هه‌ڕه‌شه‌ى کوشتنیان لێکردم".\nله‌به‌رامبه‌ردا زانا که‌مال حه‌کیم ئاغا که‌سى نزیک خاوه‌ن موڵکى پێشووى چێشتخانه‌ى کامه‌ران له‌کۆنگره‌یه‌کى رۆژنامه‌وانیدا رایگه‌یاند، ئه‌وان ئاگادارى ئه‌و هێزه نه‌بون که چونه‌ته سه‌ر چێشتخانه‌ى کامه‌ران و وتیشى "خاوه‌نى ئه‌و چێشتخانه‌یه ناوى به‌رپرسان و یه‌کێتى ده‌هێنێت، به‌ڵام ئه‌وان په‌یوه‌ندییان به‌م مه‌سه‌له‌یه‌وه نییه، ئه‌مه کێشه‌ى نێوان خاوه‌ن موڵک و کرێچییه".\nهه‌روه‌ها وتیشی"ئاگادارى ئه‌و هێزه نیم، ئێمه که‌سانى مه‌ده‌نین و خاوه‌نى بنه‌ماڵه‌یه‌کى ناسراوین و هه‌ڵناکوتینه سه‌ر خه‌ڵک، ئه‌گه‌ر به‌ڵگه‌ى یاسایى لایه ده‌توانێت پێشکه‌شى ده‌زگاکانى ده‌وڵه‌تى بکات، ئاگادارى ئه‌و ده‌ستدرێژییه نه‌بوم که باسى ده‌کات، ئایا ئێوه ته‌ئکیدن ئه‌و هێزه بۆ ئه‌م مه‌سه‌له‌یه چۆته سه‌رى یان بۆ شتى تر بوه؟".


◄ ئەنجام: Found 8, page 1 of 1 Items per page: 🗐 1 🗐 5 🗐 10 🗐 25 🗐 50 🗐 100\n📝 تورکمان و عەرەب بە نووسراوێک داوای لابردنی رێبوار تاڵەبانی دەکەن بەلگەنامە\n📅 دەمێ تومارکرنێ Mar 28 2018 10:58AM\n👁 ئەڤ بابەتە 2,430 جار هاتیە دیتن\n28-03-2018 [ زێدە... 👁] ✖ ✖ 0 0 ✔ 91% ✍ ن.ئـ. 28-3-2018 10:58:39\n📝 رێبوار تاڵەبانی پەیامێکی بڵاوکردەوە بەلگەنامە\n👫 ناڤێ تومارکەری ئەڤین ئیبراهیم فەتاح\n📅 دەمێ تومارکرنێ Jul 6 2017 1:24PM\n👁 ئەڤ بابەتە 3,614 جار هاتیە دیتن\nبەناوی خۆم وسەرجەم برایانم لە لیستی برایەتی کەرکوک [ زێدە... 👁] ✖ ✖ ✖ 0 3 ✔ 99% ✍ ئـ.ئـ.ف. 6-7-2017 13:24:10\n📝 رێبوار تاڵەبانی داوای سزادانی ئەو کەسانە دەکات رۆڵیان لە 16ی ئۆکتۆبەر هەبووە بەلگەنامە\n📅 دەمێ تومارکرنێ Oct 8 2018 3:32PM\n👁 ئەڤ بابەتە 1,238 جار هاتیە دیتن\nبەڕێزان سەرۆک و جێگرەکانی ئەنجوومەنی نوێنەرانی عێر [ زێدە... 👁] ✖ ✖ ✖ 0 1 ✔ 93% ✍ هـ.ب. 8-10-2018 15:32:16\n📊 رێبوار تاڵەبانی: 80 ملیۆن دۆلاری پترۆدۆلار گەیشتووەتە کەرکوک و بەشێکی دەدرێتە مامۆستایان ئامار و راپرسیا\n📅 دەمێ تومارکرنێ Nov 15 2016 12:24PM\n👁 ئەڤ بابەتە 5,304 جار هاتیە دیتن\nخەندان- هەڤاڵ محەمەد سەرۆکی ئەنجومەنی پارێزگای [ زێدە... 👁] ✖ ✖ ✖ 0 0 ✔ 91% ✍ هـ.ب. 15-11-2016 12:24:55\n📝 فەرمانی دەستگیرکردن بۆ رێبوار تاڵەبانی سەرۆکی ئەنجومەنی پارێزگای کەرکوک دەرچوو بەلگەنامە\n📅 دەمێ تومارکرنێ Jun 3 2018 3:22PM\n👁 ئەڤ بابەتە 2,588 جار هاتیە دیتن\n03-06-2018 [ زێدە... 👁] ✖ ✖ 0 0 ✔ 91% ✍ هـ.ب. 3-6-2018 15:22:53\n📝 نووسینگەی بارزانی: سەرۆک بارزانی بە هەموو هێزەوە پاڵپشتیی رێبوار تاڵەبانی دەکات بەلگەنامە\n📅 دەمێ تومارکرنێ Jun 3 2018 11:39PM\n👁 ئەڤ بابەتە 1,384 جار هاتیە دیتن\nلێدوانێک لە نووسینگەی سەرۆک مەسعود بارزانی دەرکرد [ زێدە... 👁] ✖ ✖ ✖ 0 0 ✔ 95% ✍ هـ.ب. 3-6-2018 23:39:00\n👫 ڕێبوار تاڵەبانی کەسایەتی\n👫 ناڤێ تومارکەری م. ب.\n📅 دەمێ تومارکرنێ Mar 10 2017 10:43PM\n👁 ئەڤ بابەتە 11,703 جار هاتیە دیتن\nسەرۆکی ئەنجوومەنی پارێزگای کەرکوک بە وەکالەت. [ زێدە... 👁] ✖ ✖ 2 15 ✔ 90% ✍ م.ب. 10-3-2017 22:43:09\n📝 یەکێتی مامۆستایانی کوردستان - لە هەڵەبجە، پشتگیری یەکێتیەکەی لەڕێبوار تاڵەبانی ڕاگەیاند بەلگەنامە\n📅 دەمێ تومارکرنێ Aug 2 2017 11:29AM\n👁 ئەڤ بابەتە 7,517 جار هاتیە دیتن\n02-08-2017 [ زێدە... 👁] ✖ ✖ 0 0 ✔ 99% ✍ هـ.ب. 2-8-2017 11:29:23\nپەرتوک PDF 12,003\nفایلێن پەیوەندیدار 50,663\n🗄 ژێدەر 16,164\n| دروستکرنا لاپەری 11,077 چرکە!


کوردیپێدیا - 05-01-2021\n📅 05-01-2021 ℹ | پۆل: رێکەوت و رووداو (کڕۆنۆلۆژیا) | زمانی بابەت: 🏳 کوردیی ناوەڕاست\nبەڵگەنامەکانی ئەمڕۆ: 05-01-2021\n1. 👁 Declaration of the establishment of The Zagros Liberal Alliance\n2. 👁 اعلامیه تأسیس الیانسی لیبرال زاگروس\n3. 👁 بيان تأسيس التحالف ليبرال زاغروس\n4. 👁 بەیاننامەی دامەزراندنی هاوپەیمانی لیبراڵی زاگرۆس\n1. 👁 فازڵ مەهدی بەیات، رۆڵی له بواری مێژوو و ئەرشیفدا\n✍ ئەم بابەتە بۆ دواجار لەلایەن: (زریان سەرچناری)ەوە لە: Jan 7 2021 6:44AM باشترکراوە\n📷 فایلی وێنە 1.0.2 79 KB Jan 5 2021 12:06PM هاوڕێ باخەوان\n📷 فایلی وێنە 1.0.1 72 KB Jan 5 2021 12:01PM هاوڕێ باخەوان


(76) ئه‌و موشریکانه خه‌ریکبوو زۆرت بۆ بهێنن و ئازارو ناخۆشیت بۆ پێش بهێنن تا له‌سه‌ر زه‌وی (مه‌ککه) ده‌رت په‌ڕێنن و ده‌ربه‌ده‌رت بکه‌ن، ئه‌و کاته ئیتر نه‌ده‌مانه‌وه دوای تۆ ته‌نها ماوه‌یه‌کی که‌م نه‌بێت (زوو به زوو به به‌ڵایه‌کی سه‌خت له‌ناومان ده‌بردن).\n(77) (له‌ناوبردن) بڕیارو یاسای ئێمه بووه پێش تۆ (بۆ قه‌ومه خوانه‌ناسه‌کان) کاتێك پێغه‌مبه‌رانیان ده‌رکردبێت، بێگومان نابینیت سوننه‌ت و به‌رنامه‌ی ئێمه گۆڕانی به‌سه‌ردا بێت).\n(78) (ئه‌ی پێغه‌مبه‌ر صلی الله علیه وسلم، ئه‌ی ئیماندار) نوێژ ئه‌نجام بده کاتێك خۆر نیوه‌ی ئاسمان به‌جێ ده‌هێڵێت (ئاماژه‌یه بۆ نوێژی نیوه‌ڕۆو عه‌سر) له تاریکی شه‌ویشدا نوێژی (مه‌غریب و عیشا) ئه‌نجام بده، نوێژی به‌یانیانیش (که زۆر قورئانی تێدا ده‌خوێنرێت فه‌رامۆشی مه‌که) به‌ڕاستی قورئان خوێندنی نوێژی به‌یانی ده‌بینرێت (له لایه‌ن فریشته‌کانیشه‌وه).\n(79) له به‌شێکی شه‌وگاردا خۆت ماندوو بکه به ده‌ورکردنه‌وه‌ی قورئانه‌وه له شه‌ونوێژدا که زیاده ئه‌رکێکه له‌سه‌ر تۆ، ئه‌ی پێغه‌مبه‌ر صلی الله علیه وسلم، بۆ ئه‌وه‌ی په‌روه‌ردگارت بتخاته شوێن و جێگه‌ی به‌ڕێزه‌وه که تیایدا سوپاسکراو بیت.\n(80) بڵێ: په‌روه‌ردگارا یارمه‌تیم بده تا هه‌رکاتێك ده‌ستبه‌کاری (هه‌ر خێرێك بووم) به‌چاکی و ڕاستی و دروستی ئه‌نجامی بده‌م و له هه‌رکارێك بوومه‌وه‌و ئه‌نجاممدا سه‌ره‌نجامێکی چاکی هه‌بێت و به‌جوانی لێی ده‌رچم و هه‌میشه‌و به‌رده‌وام له‌لایه‌ن خۆته‌وه ده‌سه‌ڵاتێکم پێ ببه‌خشه که ببێته هۆی سه‌رکه‌وتنی به‌رده‌وامم.\n(81) هه‌روه‌ها بڵێ: تازه حه‌ق و ڕاستی هاتووه‌و به‌رپا بووه‌و به‌تاڵ و ناحه‌قی، پووچ و ته‌فرو توونا بووه، به‌ڕاستی ناحه‌ق و به‌تاڵ هه‌رتیاچووه‌و جێگیر نه‌بووه‌و به‌زیووه.\n(82) ئێمه له قورئان ئایه‌ت و سووره‌تانێك داده‌به‌زێنین، که ببێته هۆی شیفاو چاره‌سه‌ر بۆ نه‌خۆشیه ده‌روونی و جه‌سته‌ییه‌کان هه‌روه‌ها ڕه‌حمه‌ت و میهره‌بانیش، بۆ ئیمانداران، بۆ سته‌مکارو خوانه‌ناسانیش ته‌نها زیادکردنی زه‌ره‌رو زیان نه‌بێت هیچی تر نی یه، هیچ به‌هره‌و سوودێکی لێ نابه‌ن.\n(83) کاتێکیش نازو نیعمه‌ت ببه‌خشین به ئینسانی (خوانه‌ناس) ڕوو وه‌رده‌گێڕێت و فیز ده‌کات و هه‌ر خه‌مخۆری خۆیه‌تی، کاتێکیش ناخۆشی و ته‌نگانه‌ی تووش دێت، ئه‌وه نائومێدو په‌ست و غه‌مگین ده‌بێت.\n(84) بڵێ: هه‌موو که‌س له‌سه‌ر سروشت و فیتره‌تی خۆی کارده‌کات، جا په‌روه‌ردگارتان چاك ده‌زانێت کێ ڕێگه‌و ڕێبازو به‌رنامه‌ی ڕاست و دروستی گرتۆته به‌ر.\n(85) پرسیارت لێ ده‌که‌ن ده‌رباره‌ی ڕۆح (که چیه‌و چۆنه؟) بڵێ: ڕۆح به‌شێکه له‌فه‌رمانی په‌روه‌ردگارم و به‌ده‌ست ئه‌وه (من نازانم چیه‌و چۆنه)و هیچتان پێنه‌به‌خشراوه له عیلم و زانست ته‌نها شتێکی که‌م نه‌بێت.\n(86) سوێند به خوا ئه‌گه‌ر بمانه‌وێت هه‌موو ئه‌و قورئانه‌ی که به وه‌حی بۆمان ڕه‌وانه کردوویت، ئه‌وه له دڵ و ده‌روون و لاپه‌ڕه‌کاندا نایهێڵین، پاشان که‌سێکت ده‌ست ناکه‌وێت بتپارێزێت و به‌رگریت لێ بکات و هه‌وڵێکت بۆ بدات تا له‌و به‌هره‌یه بێ به‌هره نه‌بیت.


دوای ئەوەی لەتاقیكردنەوەی پەروەردەی ئیسلامی پۆلی ١٢ لە كۆی 15 پرسیار 10 پرسیار باسی ئایینی ئێزدی دەكات، ئەمەش دەبێتە جێگای نیگەرانی و ڕەخنە لەوەزیری پەروەردە دەگیرێت، كەچۆن دەكرێت لەبابەتی ئایینی ئیسلام زۆرینەی پرسیارەكان لەسەر ئایینی تر بێت.\nئەنوەر سەباح،ڕۆژنامەنووس ڕاگەیاند،زۆرینەی خەڵكی كورد موسڵمانە چ پێویست دەكات بەم شێوەیە مامەڵە بكرێت تۆ بێی ئاینێكی كە،كە كەمینەن لە كوردستان بیكەیتە زۆرینە و دەرخواردنی ڕۆڵەی موسڵمانی كوردی بدەیت .\nدەشڵێت:“وەزیری پەروەردە بەرپرسی یەكەمە، پێشم وایە بابەتێكی ئەنقەستە، ئێمە لەگەڵ ئەوەین سەرجەم ئایینەكان ڕێزی خۆیان پێبدرێت و ڕێزلێگیراویشن، بەڵام ناكرێت لەهەرێمێك كە لە ٩٠٪ی خەڵكەكەی موسڵمان بێت وەزارەتی پەروەردە لەبابەتی پەروەردەی ئیسلامی لەكۆی ١٥ پرسیار ١٠ پرسیار تایبەت بێت بەئایینی كەمینیەیەكی ناو هەرێم بێت”.\nباسی لەوەشكرد، جێگای داخە كۆمەڵێك پرسیار لەپەروەردەی ئایین بێتەوە كەمترینی تایبەت بێت بەئیسلام، بەداخەوە ئەگەر سەیری كتێبی پەروەردەی ئایین بكەی بەزەییت بەئیسلامدا دێتەوە، كە هیچ بابەتێكی وەها نەماوە پەیوەندی بەئیسلام هەبێت.\nئەوەشی خستەڕوو، كارێكی باش نیە، هیوادارین حكومەت پێداچوونەوە بكات و لەسەر حیسابی هیچ ئایینێك ئایینێكی تر گەورەتر نەكات، بەڵكو ڕێز لەهەمووان بگرێت بەپێی قەبارەی خۆیان.\nلای خۆشیەوە، عەبدولستار مەجید، ئەندامی پەڕلەمانی كوردستان لە فراكسیۆنی كۆمەڵ لە هەژماری خۆی لە فەیسبووك ڕایگەیاندووە، “ئەم دەسەڵاتە وەک چۆن ژیانی میللەتێکی بەم رۆژە رەشە گەیاندووە و سامانی تاک بەتاکی خەڵکی تاڵان کردووە، بەپیلان و بەرنامەیەکی خەتەرناک دەیەوێت ئەخلاق و پەروەردەی مناڵەکانیشمان بدزێت و بەلارێیدا ببات” .\nڕاشیگەیاندووە،تەنها شتێک جێی شانازی میللەتی ئێمە بێت،دینەکەیەتی، بەڵام ئەمانە هەنگاو بە هەنگاو ساڵانە لە هەوڵی دابڕینی پەروەردەن لە ئیسلام و پڕکردنی مێشکی قوتابییەکانمانە بە شتی پڕوپوچ !


1. "خوراسانیات" ئەلبۆمی هاوبەشی شەجەریان و مشکاتیان بڵاوکرایەوە\n2. کۆنسێرتی ئیوان بەند لە کەنەدا بەڕێوەدەچێت\n3. "ژەنیارانی تەموورەی والە" لە تاران مۆسیقای کوردی پێشکەش دەکەن\n... فۆڵکلۆر لە مۆسیقای ناوچەی مۆکریان لە لایەن گرووپی مۆسیقایی سوارە و بە هاوڕێیەتی ژەنیارانی تەموورەی والە بەڕێوە دەچێت. کۆتایی/. ...\n4. شەوانی مۆسیقا لە تاران بە چەند ژانری جیاواز بەڕێوەدەچێت\n5. دەنگی شاری خامۆشی گەورەهونەرمەندی کورد تارانی مۆسیقایی کرد\n... لە ئاستی ئێران و جیهانە. ئەلبۆمە پێشکەش کراوەکە کە لە 4 بەرهەمی 30 خولەکی پێکهاتووە بە هاوڕێیەتی گرووپی "بروکلین ڕایدەر" بڵاوکراوەتەوە و تا ئێستای لەگەڵ بێت لە زۆرێک لە شارەکانی ئەورووپی و ئەمریکی پێشکەش ...\n6. هۆشەنگ کامکار "خەتابەی شەرقی" بڵاو کردەوە\n... پێکهێنانی گرووپی کامکارەکان ڕواڵەتێکی فەرمی بەخۆوە گرت و وەکوو نەریتێکی بنەماڵەیی و ئەزمونی بەنرخی خۆی، سەرپەرستیاریی گرووپ خرایە ئەستۆی ئەو و تا ئێستای لەگەڵدا بێت ئەو بەرپرسیاریەی هەیە. ناوبراو خاوەنی ...\n7. "ژەنیارانی تەموورەی والە" تاران بە مۆسیقای کوردی دەڕازێننەوە\n... مەکە، بێکەران، واران، نەکەی ناز، خانە میری لە مۆسیقای تەموورە بە گوێرەی مەقامی قەتارە، سەحەری و بەرهەمی فۆڵکلۆر لە مۆسیقای ناوچەی مۆکریان لە لایەن گرووپی مۆسیقایی سوارە و بە هاوڕێیەتی ژەنیارانی تەموورەی ...\n8. ئەردەشیر کامکار تاران مۆسیقایی دەکات\n... یە‌کی لە ئە‌ندامانی گرووپی کامکاران. مامۆستا ئە‌ردە‌شیر ژە‌نیاری کە‌مانچە‌یە و لە ساڵی ١٩٦٢ لە سنە لە دایک بووە. ئە‌و سە‌رە‌تا لە لای باوکیەوە، حە‌سە‌ن کامکار، دە‌ستی کرد بە فێر بوونی مووسیقا. ...\n... کردووە و دانش شەریفی، سینا موعێزی، نایافت سەمەدی، فەرۆخ سەمەدی، ئارەش دووگەوهەری، ژوانا نەسیری، زوبەیر قوربانی و نەریمان ئەدواری وەک گرووپی مۆسیقی هاوڕێی گرووپەکە دەکەن. کۆتایی/. ...\n10. 240 گرووپ داوای بەشداریی لە گەورەترین فێستیڤاڵی مۆسیقای ئێران دەکەن\n... کراواندا 70 گرووپی مۆسیقا له لایەن لێژنەی هەڵبژاردنی بەرهەم و گرووپەکان بۆ بەشداریی لە فێستیڤاڵ دیاری دەکرێن. سی و پێنجەمین فێستیڤاڵی مۆسیقای فەجر وەکوو گەورەترین ڕووداوی مۆسیقایی ئێران ڕێبەندانی ئەمساڵ ...\n... ڕێگا یان دانانی میکانیزمێکە بۆ گەیشتن بەم مەبەستە. خۆشبختانە لە ئێستادا لە شارێکی وەکوو سنە ناوەندگەلێک بۆ فێرکردنی مۆسیقا کراونەتەوە کە گرینگ ترینیان گرووپی مۆسیقای زانکۆی کوردستانە. یەکێک لە ئەرکەکانی ...\n14. سەرکەوتنی گرووپێکی مۆسیقایی ئێران لە فێستیڤاڵی ئەرمەنستان\nجام کوردی: گرووپی مۆسیقایی "کەونینەساز" لە فێستیڤاڵی نێودەوڵەتی AUTUMN YEREVAN لە وڵاتی ئەرمەنستان خەڵاتێکی بەنرخی بە ناوی THE BEST MUSIC مسۆگەر کرد. بە پێی ڕاپۆرتی جام کوردی، کامبیز فەتاحی ئاهەنگدانەر ...\n15. گرووپێکی نێودەوڵەتی لە تاران کۆنسێرت ساز دەکات\n16. میداڵیای زێڕینی یۆنسکۆ لە بواری فۆلکلۆر بۆ گرووپێکی ئێرانی\nجام کوردی: گرووپی "خوش هونەر" لە نۆیەمین خولی ڕکابەریی نێونەتەوەیی فۆلکلۆری یۆنسکۆ لە وڵاتی بۆڵگاریا، توانی میداڵیای زێڕین لە بەشی مۆسیقا مسۆگەر بکات. بە پێی ڕاپۆرتی جام کوردی، نۆیەمین خولی ڕکابەریی نێونەتەوەیی ...\n17. کۆنسێرتی "ئیوان بەند" لە هەولێر بەڕێوەدەچێت\n... گرووپی مۆسیقایی بە گۆرانیبێژیی ئیوان بەند لە پاییزی ساڵی ١٣٩٧ دەستیپێکرد. کۆتایی/. ...\n19. فێستیڤاڵی نێونەتەوەیی "دەف؛ نەوای ڕەحمەت" گەیشتە وێستگەی کۆتایی\n... ئارمین ڕەستگاری لە بیجاڕ بە شێوەی هاوبەش لە پلەی سێهەمدا وەستان. لە بەشی گرووپ ژەنیی فێستیڤاڵدا گرووپی نەواس لە کوردستان بە سەرپەرەشتیی پووریا ڕەحمانی پلەی یەکەم و گرووپەکانی ئاراس بە سەرپەرەشتیی نیلووفەر ...\n... و بە مۆسیقای گرووپی نەی بانگ بە گۆرانیبێژیی بیژەن کامکار، گرووپی مۆسیقایی کوارتت و گرووپی کۆڕی نیاوەران بە سەرپەرەشتیی مەهدی جاوەر بەشدار بن. لە ڕێوڕەسمەکەدا ژمارەیەک لە ئەندامانی ئەنجومەنی باڵا و دەستەی ...


تیرۆری سەردار قاسم سولەیمانی پێشێل کردنی یاسای نێودەوڵەتی بوو - Mehr News Agency\nAP ١٣٩٩ Dey ١٣ ١٠:٠٧\nNews Code 35418\nلێدوانی کەسایەتییە جیهانییەکان بۆ مێهر (2)؛\nتیرۆری سەردار قاسم سولەیمانی پێشێل کردنی یاسای نێودەوڵەتی بوو\nسەردار قاسم سولەیمانی لەلایەن هەندێک لە زانایان و بەرپرسانی سیاسی و سەربازی جیهانەوە وەکوو پیاوی ژمارە یەکی شەڕ دژی تیرۆریزم و داعش ناوی لێ دەبرێت. هەمووان دەزانن بۆ گۆڕینی هاوکێشەی سەربازی و سیاسی لە ناوچەکە و بۆ شکستی داعش، فەرماندەیەکی وا پێویست بوو.\nئاژانسی هەواڵی مێهر، بەشی نێودەوڵەتی: سەردارشەهید حاجی قاسم سولەیمانی لە ڕوانگەی شرۆڤەکارە ڕۆژئاواییەکانەوە کەسایەتییەکی دژە تیرۆریست بەتایبەت داعش بە ئەژمار دێت. ئەوان پێیان وایە بەرەنگاربوونەوە لە گەڵ تیرۆریزم لە ڕۆژئاوا، شانۆیەکی دژبەیەک بۆ بەلاڕێدا بردنی ڕای گشتیی دێتە ئەژمار.\nعەمید حەمید نەجمەدین خالد\nفەرماندەی فەوجی پێشمەرگە لە دەڤەری دووز خورماتوو سەبارەت بە هاوکاری ئێران و هێزی قودسی سوپای پاسداران لە گەڵ هێزی پێشمەرگەی هەرێمی کوردستان و هێزەکانی عێراق لە شەڕی داعش، وتی: کۆماری ئیسلامی ئێران هەمیشە لە ڕۆژە ناخۆشەکاندا دەرگای یارمەتی بۆ گەلی کوردستان کراوە بووە.\nعەمید حەمید نەجمەدین جەختی کرد: لە شەڕی داعش، ئێران دەوری کاریگەر و باڵای هەبوو لە عێراق و هەرێمی کوردستان بە تایبەتی شەهید سەردار قاسم سولەیمانی زۆر ڕۆڵی کارای گێڕاوە لە شەڕی داعش بە تایبەت لە سنووری خانەقین و مەندەلی تا دەگاتە مەخموور و کەرکووک .\nڕاشیگەیاند: شەهید کرانی سەردار قاسم سولەیمانی خەسارێکی گەورە بوو بۆ ئێران و عێراقیش و ناوچەکە و ئێمە وەکوو هێزی پێشمەرگەی هەرێمی کوردستان دۆستەکانی خۆمان فەرامۆش ناکەین و ئەوەی ڕۆژێک لە ڕۆژان تەنانەت بە گولەیەکیش بووبێت یارمەتیمانی داوە، یان بە هێز و بە ڕاوێژکاری، لە یادی ناکەین کە لە ڕۆژی تەنگانە دا بە هانای خەڵکی کوردستانەوە هاتوون.\nعەمید نەجمەدین زیادی کرد کە سەردار حاجی قاسم سولەیمانی لە ناوچەی جەلەولا و کۆباشی و سەعدیە لە سەنگەری هێزەکانی پێشمەرگەدا شەڕی داعشی کردووە.\nسەبارەت بە کەسایەتی سەردار حاجی قاسم سولەیمانی ئەوەی وت کە ئەو پیاوە بە کەسێکی دیپلۆماتکار و هاوکات کەسێکی سەربازی و خاوەن ئەزموونی شەڕ و فەرماندەیەکی چاو نەترس و ئازا دەناسرا لە عێراق و ناوچەکەش.\nئەوەشی وت کە کۆماری ئیسلامی ئێران لە شەڕی کورد لە گەل سەدام حسێنی فاشیست و هەروەها شەڕ دژی داعش، دەوری باڵای بووە لە یارمەتیدانی خەڵکی کوردستان و دەرگای واڵا بووە بۆ کوردی عێراق و لە شەری داعشیشدا کە پێشمەرگە دلێرانە هاتە مەیدان، هێزی هاوپەیمانان و هێزی سوپای ئێرانی پشتیوانیمانی کردووە.\nبەرپرسێکی یەمەنی بە ئاماژە بە هەوڵەکانی سەردار سولەیمانی بۆ لەناوبردنی داعش لە ناوچەکە، ڕایگەیاند کە ئەمریکا ئەوی وەکوو لەمپەرێک لەسەر رێگای دانوستانی سەدە دەبینی.\nعەبدولوەهاب خەیل بەرپرسی گشتی کاروباری مافەوانی وەزارەتی پەروەردەی یەمەن لە گفتوگۆ لەگەڵ هەواڵنێری مێهر ڕایگەیاند: ئەمریکا باش لە گرینگایەتی ڕۆڵی سەردار سولەیمانی بۆ ڕێگری لە بەڕێوە چوونی دانوستانی سەدە ئاگادار بوو. ئەو وڵاتە زۆر لە کاردانەوەی بەرخۆدان لەوانە بەرخۆدانی فەلەستین کە لە ژێر کاریگەری سەردار سولەیمانی بوون، دەترسا. ناوبراو لە هەموو بەرە و میحوەرەکان چالاک بوو و کاریگەری هەبوو. ئەمە لە حاڵێکدا بوو کە ئەمریکا و هاوپەیمانەکانی لە رێگای ئاسایی کردنەوەی پێوەندی لەگەڵ ئیسرائیل هەوڵیان دا کە خەسار لە ئارمانەکانی فەلەستین بدەن.\nدوای تیرۆری سەردار سولەیمانی، ئەمریکییەکان پێیان وابوو ڕۆحی بەرخۆدانیان لەناو بردووە تا هاوپەیمانەکانی خۆیان بۆ ئاسایی کردنەوەی پێوەندی لەگەڵ ئیسرائیل هان بدەن؛ کارێک کە خەیانەتی ئاشکرا بەرانبەر ئارمانی فەلەستین و پرسەکانی ئۆمەتی ئیسلامی دێتە ئەژمار.\nناوبراو سەبارەت بە هەوڵەکانی سەردار سولەیمانی بۆ لەناوبردنی داعش لە ناوچەکە و بەتایبەتی لە عێراق وتی: ئەمریکا هەوڵی دا تا لە ڕێگای پاڵپشتی لە گرووپە تەکفیرییەکان، عێراق بەرەو ئاڵۆزی و ڕووخان ببات. مەترسیدارترین گرووپە تیرۆریستییەکان لەم نێوانەدا، داعش بوو کە لە ساڵی 2014 هیرشی کردە سەر عێراق و خراپترین جەنایەتەکان لە بەرانبەر ژن و پیاو و منداڵی عێراقی ئەنجام دا. ڕۆژێک نەبوو کە هەواڵی بەدیل گرتنی ژنان و سەر بڕینی دەیان هاووڵاتی ئەو وڵاتە لە میدیاکان بڵاو نەبێتەوە. ئەمریکا چاوەدێری بە سەر ئەو ڕەوتەدا دەکرد و عەرەبستانیش لە ڕێگای بانگەشەی بیری وەهابی لە نێوان گرووپە عێراقییەکان و ناردنی هێزی خۆکوژ بۆ ئەو وڵاتە لە ئەو جەنایەتە دەستی هەبوو.\nدرۆ ناڵێین ئەگەر ئەوە بڵێین کە عێراق لە ساڵی 2014 خەریک بوو بەرەو لەناوچوون و توانەوە لە نێو داعش، ئەمریکا و خەیانەتکاران بوو. سەردار سولەیمانی لە بەرانبەر ئەو مەترسییە، توانی عێراق بە خەبەر بهێنێتەوە و هزری بەرخۆدان لە نێوان هاووڵاتیانی عێراقی پەرەپێبدات. گیانفیداکانی عێراقیش بە داواکاری سەردار سولەیمانی وەڵامی ئەرێنیان دایەوە و هاتنە گۆڕەپانی شەڕەوە. خاڵێک کە ئەبێ ئاماژەی پێ بکرێت ئەوەیە کە سەردار سەلەیمانی زۆر خێرا بە داوای یارمەتی بەرپرسانی عێراقی وەڵامی ئەرێنیی دایەوە چونکوو لە ئەو کاتەدا، ئەمریکییەکان سەرەڕای بەڵێنی پووچیان بۆ بەرەنگاربوونەوەی داعش، پشتی عێراقییەکانیان بەردا، بەڵام ئیران چەک و جیهازاتی سەربازیی دایە عێراقییەکان تا بتوانن لەبەرانبەر داعش شەڕ بکەن.\nئەو بەرپرسە یەمەنییە هەروەها زیادی کرد: سەردار سولەیمانی پێی وا بوو کە بەرگری لە عێراق بەرگرییەکی هزری دێتە ئەژمار و خاکی ئەو وڵاتەی وەکوو خاکی خۆی دەبینی و عێراقییەکانیشی برای خۆی دەزانی. ناوبراو پێوەندی زۆر باشی لەگەڵ ڕێبەرانی عێراقی و فەرماندەکانی بەرخۆدان لە ئەو وڵاتە لەوانە کەسایەتییە سوننە و کوردەکان هەبوو و توانی لەو ڕێگایەوە، ئەوان بهێنێتە مەیدانی شەڕ دژی داعش.\nشرۆڤەکارێکی ئەمریکی پێی وایە هۆکاری تیرۆری سەردار شەهید سولەیمانی ، دەوری بەرچاوی ئەو لە بەرەنگار بوونەوە لە گەڵ ئەو تێرۆریستانە بوو کە ئەمریکا پشتیوانیان لێ دەکات.\nلەم بوارەدا، ئێستێفان لەندمەن، بیرداڕێژی ئەمریکی و دەرچووی زانکۆی هاروارد لە وت‌و‌وێژ لە گەڵ هەواڵنێری مێهر هۆکارەکانی ئەم کارە تێرۆریستییانەی لێک دایەوە و وتی: هۆکاری لەناو بردنی سەردار سولەیمانی لە لایەن ئەمریکاوە، ڕوڵی سەرەکی ئەو لە بەرەنگاربوونەوە لە گەڵ ئەو تێرۆریستانە بوو کە واشنتۆن، ناتۆ و ئیسرائیل پشتیوانییان لێ دەکرد.\nئەو هەروەها سەبارەت بە لەبەرچاو نەگرتنی یاسا نێونەتەوەییەکان لە لایەن واشنتۆنەوە وتی: ئەمریکا بە پێی یاساکانی خۆی کار دەکات نە یاسای نێونەتەوەیی و تەنانەت ئەگەر بە پێویستی بزانێ، یاساکانی ناوخۆیی و یاسای بنەڕەتی خۆشی هەڵدەوەشێنێتەوە.\nناوبراو بە ئاماژە بە پێشینەی ئەمریکا لە نەپاراستنی مافی مرۆڤ، وتیشی: پاش شەڕی جیهانی دووهەم، ئەم وڵاتە تێرۆری سەرکەوتوو و سەرنەکەوتووی زۆری لە کارنامەی خۆیدا تۆمار کردووە.\nلەندمەن وتیشی: ئەمریکا هەرکەسێک کە ببێتە مەترسییەک بۆ گەیشتن بە ئامانجە داگیرکەرانەکانی، تیرۆری دەکات چ سولەیمانی بێت یان کەسێکی ئەمریکی. ئەوان کەسانێک وەکوو مارتین لوترکینگ‌یان هەر بە هۆی دژایەتی کردنی لە گەڵ ئەو رژیمە کوشت.\nئەم شرۆڤەکارە بە ئاماژە بە بڵاوکراوەی هێزە جەماوەرییەکانی خەڵکی عێراق پاش تیرۆری سەردار سولەیمانی و ئەبوومەهدی موهەندیس، وتی: هێزەکانی بەرخۆدانی عێراق هەر لەسەرەتاوە باسی بەشداری ئەمریکا و ئیسرائیل لە تیرۆری ئەم دوو فەرماندەیانه کرد.\nئەو زیادی کرد: ئەوان بە تۆمەتی ئازادیخوازی لە بەرانبەر داعش کوژران کە ئەمریکا پشتیوانییان لێ دەکات، نە بەهۆی ئەوەی کە مەترسییەک بوون بۆ هێمنایەتی ئەمریکا. لەندمەن ئەم کارەی واشنتۆنی تایبەتمەندی بەرچاوی ئەمپریالیزم زانی و وتیشی: ئەم کارە، بەرنامەیەکی شەیتانی دژی ئاشتی، یەکسانی و حاکم بوونی یاسا لە جیهان بوو. ئەمریکا هەرگیز سیاسەتی خۆی لە ڕۆژهەڵاتی ناوەڕاست ناگۆڕێت و مەبەستی ئەو داڕێژرانی نەخشەی خۆی، لاواز کردنەوەی وڵاتانی ناوچە، تاڵان کردنی سەرچاوەکانی ئەوان و دابەش کردنی لە گەڵ هاوبەشە ئەمپریالیستییەکانی خۆیە.\nناوبراو وێڕای ئاماژە بە دەوری سەرەکی سەردار سولەیمانی لە بەرەنگاری لە گەڵ تێرۆریزم، وتی: سەردار سولەیمانی لەم بوارەدا دەوری سەرەکی دەگێڕا هەربۆیە کرایە ئامانج و ویستیان لەناوی بەرن.\nئەو لە کۆتاییش ڕایگەیاند: تا کاتێ کە ئەم ناوچە تژی لە نەوت بێت، دەستێوەردانی ئەرتەشی ئەمریکا بۆ مانەوە لەوێ درێژەی دەبێت.\nشرۆڤەکارێکی ئەمریکی بە ئاماژە بە دەوری سەردار سولەیمانی لە بەرەنگاریی تیروریزم، ڕایگەیاند: ئەوە تیرۆرێکی پلانڕێژی بۆکراو و دژی یاسا نێونەتەوەییەکان بوو.\nئانتۆنی کارتولوچی، شرۆڤەکارێکی ئەمریکی و کارناسی ژێئۆپۆلیتیک دەڵێت:\nبە پێی یاسا نێونەتەوەییەکان، کاری ئەمریکا لە تیرۆر کردنی سەردار سولەیمانی نایاسایی بووە. ئەمریکا لە درێژەی داگیرکاریی دژەیاسایی خۆی لە عێراق، بە بێ هۆکار، بە بێ لە بەرچاو گرتنی یاسا نێونەتەوەییەکان و یاساکانی ئەمریکا و تەنانەت بە پێشێل کردنی یاساکانی عێراق و بە بێ ڕێککەوتن و ئیزنی ئەم وڵاتە، سەردار سولەیمانی لەوێ تیرۆر کرد. لە هەموو ڕەهەندەکانەوە ئەم تیرۆرە نایاسایی بوو.\nئەو سەبارەت بە دەوری سەردار سولەیمانی لە بەرەنگاربوونەوە لە گەڵ ئەو تیرۆریستانەی کە ئەمریکا و عەرەبستان پشتیوانی دەکەن، وتی: ئەوەی ڕوون و ئاشکرایە ئەوەیە کە سەردار سولەیمانی و بە شێوەی بەربڵاوتر وڵاتی ئێران لە بەرەنگاریی لە گەڵ داعش و ئەلقاعیدە نەک هەر لە سووریا بەڵکوو لە عێراق و زیاتر لەوانەش دەوری سەرەکی گێڕاوە.


داوای بەکارهێنانی هێز دژی تورکیا دەکەن | KURDPLAT\nداوای بەکارهێنانی هێز دژی تورکیا دەکەن\nکوردپلات 8/14/2020 10:19:00 ص ليست هناك تعليقات\nتادێت کاردانەوەکان لەسەر بۆردوومانەکانی تورکیا لە عێراق زیاتر دەبن. بەپێی زانیارییەکانی رووداو، بەشێک لە لایەنە سیاسییەکان و گرووپە چەکدارەکانی وەکو حەشدی شەعبی داوای بەکارھێنانی ھێز دەکەن دژی تورکیا، لیژنەی دەرەوەی پەرلەمانی عێراقیش داوایکردووە کە حکومەت لە ئەنجوومەنی ئاسایشی نێودەوڵەتی سکاڵا لەسەر تورکیا تۆماربکات.\nعەباس عەنبوری، راوێژکاری لیژنەی پەیوەندییەکانی دەرەوەی پەرلەمان دەڵێت "پێش دوو رۆژ لەمەوبەر لیژنەی پەیوەندییەکانی دەرەوەی پەرلەمان بەیاننامەیەکیان دەرکرد، تەنھا ئیدانەی ئۆپەراسیۆنە سەربازییەکان ناکات کە لە باکووری عێراق لەلایەن تورکیاوە ئەنجامدەدرێت، کە دوو لە ئەفسەرانی پاسەوانی سنوور بوونە قوربانی، بەڵکو لەو بەیاننامەیەدا داوا لە حکومەتی عێراق کراوە لە ئەنجوومەنی ئاسایشی نێودەوڵەتی سکاڵا تۆماربکات و ئەم بابەتە زیاتر بوروژێنێت".\nقەبارەی ئاڵوگۆڕی بازرگانیی نێوان تورکیا و عێراق لە ساڵی 2019 نزیکەی 16 ملیار دۆلار بووە، ئەمەش بە کارتێکی دەستی حکومەتی عێراقە کە دژی تورکیا بەکاریبهێنێت جگە لە بەکارهێنانی هێز .\nئەو هەڵوێستەی حکومەتی عێراق لەکاتێکدایە کە هێرش و بۆردوومانەکانی تورکیا بۆ سنوورەکانی عێراق شتێکی تازە نییە، هەڵوێستی حکومەتی عێراقی لەمکاتەدا هەرچەند تووندیش بێت، خەڵکی لە شەقامەکانی عێراق پێیانوایە دەبووایە عێراق ساڵانێک بەر لە ئێستا رێگریی لەو هێرشانە کردبایە و خەڵکی سڤیل و فەرماندە سەربازییەکانی نەبوونایەتە قوربانیی هێرشەکانی تورکیا.\nبەشێک لە دانیشتووانی بەغدا توڕەن لە ھێرش و بۆردوومانەکانی تورکیا، دەشڵێن سوپای عێراق لە تورکیا کەمتر نییە و پێویستە عێراق بەرپەرچیان بداتەوە.\nعەدنان عەبود، دووکاندار ئاماژەی بەوە کردووە "یەکەم شت لەسەر حکومەتی عێراق پێویستە وەکو خۆیان وەڵامیان بداتەوە، ئەگەرنا با لە نەتەوە یەکگرتووەکان سکاڵا تۆمار بکات، چونکە ئێمە وڵاتێکین دەستدرێژیمان کراوەتەسەر".\nد. حوسێن ئەحمەد خانەنشینە و دەڵێت "بەڵێ سوپای تورکیا لە عێراق بەھێزتر نییە، عێراقی ناسراوە بە زیرەکی و نیشتمانپەروەری، ئەگەر بە جوانی کاربکەین زۆر شت بەدەستدەهێنین".\nساڵی 1983 تورکیا و عێراق رێککەوتنێکیان واژۆکرد بەناوی "پەیمانی هەماهەنگی و ئاسایشی سنوور"، بەپێی رێککەوتنەکە، هەردوولا دەتوانن بە قووڵایی 10 کیلۆمەتر بچنە ناو خاکی یەکدییەوە، بەڵام لە ساڵی 1991ـەوە عێراق رێککەوتنەکەی ھەڵپەسارد، بەڵام تورکیا لە بۆردوومانکردن و بردنەپێشەوەی هێزەکانی بەردەوامەچۆنی


په‌یوه‌ندییه‌كانی عیراق‌و ئه‌مریــكا له‌به‌رده‌م دووڕیاندا – Knwe.org\nسەرەکی » راپۆرت » په‌یوه‌ندییه‌كانی عیراق‌و ئه‌مریــكا له‌به‌رده‌م دووڕیاندا\nبارودۆخی په‌یوه‌ندییه‌كانی نێوان عیراق‌و ئه‌مریكا گه‌یشتۆته ئاستێكی خراپ، به تایبه‌تیش رووداوه‌كانی ئه‌م دواییه كه به‌رپرسێكی سه‌ربازی ئێران‌و جێگری به‌رپرسی حه‌شدی شه‌عبی له عیراق له بوردمانێكی هێزه‌كانی ئه‌مریكادا کرانە ئامانج، له دوای ئه‌و رووداوانه‌وه به‌رپرسانی ئه‌مریكا چه‌ندان جار رایانگه‌یاندووه كه په‌یوه‌ندییه‌كانی ئه‌مریكا‌و عیراق له‌به‌رده‌م دووڕیاندایه، ئه‌م دۆخه چاوه‌ڕوانكراو بوو، چونكه میلیشیا چەکدارەکان كه دیارترینیان كه‌تائیبی حزبوڵڵایه ده‌ستیان به‌سه‌ر زۆر بواری گرنگ‌و سه‌ره‌كیدا گرتووه، له‌وانه نووسینگه‌ی سه‌رۆك وه‌زیر، سه‌نته‌ی دیپلۆماسی، فڕۆكه‌خانه‌ی به‌غدا، ئه‌و رێگایانه‌ی ئێران‌و سوریا پێكه‌وه ده‌به‌ستێته‌وه له‌گه‌ڵ هاتوچۆی ئاسمانی. هه‌ڵوێستی حكومه‌تیش ئاشكرایه، چونكه ساڵی رابردوو حكومه‌ت رێگه‌ی دا به میلیشیاكان ده‌یان خۆپیشانده‌ر بكوژن، تا ده‌ستیان نه‌گات به باڵیۆزخانه‌ی ئێران له عیراق، به‌ڵام كاتێك میلیشیاكان هێرشیان كرده سه‌ر باڵیۆزخانه‌ی ئه‌مریكا له عیراق حكومه‌ت وه‌ك بینه‌رێك سه‌یری ده‌كرد.\nسێ بژارده له‌به‌رده‌م ئه‌مریكادایه\nئه‌گه‌ر سیاسه‌تی ئه‌مریكا به‌رامبه‌ر به عیراق به راستی له‌به‌رده‌م دووڕیاندا بێت، ده‌بێ هه‌نگاوه‌كانی داهاتووی واشنتۆن چی بێت؟\nیه‌ك له بژارده‌كان به‌رده‌وامبوونه، واته درێژه‌دان به‌و میتۆده‌ی ئێستا په‌یڕه‌ویی ده‌كات، ئه‌م بژارده‌یه‌ش وا ده‌خوازێ ئه‌مریكا لێگه‌ڕێ خۆپیشانده‌ران‌و سه‌ركرده ئایینییه‌كان‌و میانڕه‌وه‌كان خۆیان كێشه‌كان چاره‌سه‌ر بكه‌ن‌و دیموكراسی له‌ڕێده‌رچوویان بخه‌نه‌وه سه‌ر راسته‌ڕێ، له‌م باره‌شدا ئه‌مریكا ته‌نیا وه‌ڵامی هه‌ندێك هێرشی مه‌ترسیدار ده‌داته‌وه كه بكرێته سه‌ر هاووڵاتیان، یان خودی ئه‌مریكاییه‌كان، وه‌ك ئه‌و هێرشه‌كه‌ی كۆتایی ساڵی رابردووی كه‌تائیبی حزبوڵڵا كه به‌هۆیه‌وه به‌ڵێنده‌رێكی ئه‌مریكا كوژرا، جگه له‌و جۆره هیرشانه خۆ له هێرشه ناكوشنده‌كان ببوێرێت‌و چاوپۆشییان لێ بكات.\nبژارده‌یه‌كی دیكه، ده‌ست توندتر كردنی زیاتره له به‌رپه‌رچدانه‌وه‌ی ئه لایه‌نانه‌ی دژی ئه‌مریكان له ناو عیراقدا، وه‌ك سه‌پاندنی سزا به‌سه‌ر سیاسییه‌كان‌و كه‌سانی ناو میلیشیاكان كه رۆڵیان هه‌یه له‌و هێرشانه‌ی ده‌كرێته سه‌ر ئه‌مریكا له ناو عیراقدا‌و مافی مرۆڤ پێشێل ده‌كه‌ن ده‌رهه‌ق به هاووڵاتیانی عیراقیش، هه‌روه‌ها هه‌ڵوه‌شانه‌وه‌ی ئه‌و چاوپۆشییه‌ی له مامه‌ڵه‌ی بازرگانی عیراق له‌گه‌ڵ ئێران، كردوویه‌تی به تایبه‌تی له‌وه‌دا كه عیراق غاز‌و كاره‌با له ئێران ده‌كڕێت، ره‌نگه ده‌ست توندكردن بگاته ئه‌وه‌ی له جموجۆڵ‌و هاتوچۆدا رێوشوێنی تایبه‌ت بگرێته‌به‌ر بۆ به‌رگری له بنه‌كه‌كانی وه‌ك وه‌زیری به‌رگری ئه‌مریكا پێشتر ئاماژه‌ی پێكردووه، ره‌نگه راسته‌وخۆش دژی ئێران ئه‌و رێوشوینانه بگرێته‌به‌ر وه‌ك دۆناڵد تره‌مپی سه‌رۆكی ئه‌مریكا رۆژی 31ی كانونی یه‌كه‌می رابردوو ئاماژه‌ی پێ كرد.\nبژارده‌ی سێیه‌م له‌به‌رده‌م ئه‌مریكادا دابڕانه له عیراق، ئه‌وجا دابڕانه‌كه له‌سه‌ر داوای عیراق بێت، یان ئه‌مریكا خۆی بیه‌وێ هاوكاری ئه‌منی ئابووری‌و دیپلۆماسی له‌گه‌ڵدا بپچڕێنێت. به‌ڵام ئه‌م بژارده‌یه له ناو حكومه‌تی ئه‌مریكادا لایه‌نگری نییه، ئه‌مه‌ش به‌و واتایه نییه كه ئه‌گه‌ری به‌كارهێنانی نییه، به‌ڵكو ئه‌گه‌ر دۆخه‌كه وای لێهات حكومه‌تی عیراق له رێگه‌ی یاسای تازه‌وه ئه‌مریكاییه‌كان ده‌ربكات یان توانای پاراستنی ئه‌مریكاییه‌كانی نه‌مێنێت له هێرشی میلیشیاكان، ئه‌و كات ئه‌وه‌ش ده‌بێته بژارده‌یه‌ك‌و په‌نای بۆ ده‌برێت. به‌ڵام هه‌ر هۆكارێك ئه‌وه روو بدات ئه‌نجامی خراپی ده‌بێت، چونكه ئه‌و كات هاوكاری ئه‌منی دژی رێكخراوی ده‌وڵه‌تی ئیسلامی ده‌وه‌ستێ‌و هه‌موو ئه‌و كارمه‌ندانه‌ش كه ئه‌مریكی نین‌و له‌گه‌ڵ هێزی هاوبه‌ش له پرۆسه‌ی وره‌ی پۆڵاییندا كار ده‌كه‌ن، له عیراق ده‌كشێنه‌وه، به‌و كارمه‌ندانه‌شه‌وه كه سه‌ر به كۆمه‌ڵه‌ی وڵاتانی 20ن‌و زۆرترین وڵاته خاوه‌ن هه‌ژمونه‌كانن كه تا ئێستا دۆستی عیراقن، به‌وه‌ش ئاستی دیپلۆماسی عیراق پاشه‌كشه ده‌كات.\nله رووی ئابووریشه‌وه عیراق هاوكاری‌و پشتیوانی ئه‌مریكا له‌ده‌ست ده‌دات، بۆ نموونه پشتیوانی كردنی ئه‌مریكا له قه‌واڵه داراییه‌كانی عیراق‌و كه‌یسه دادگاییه‌كان نامێنێت‌و عیراق توانای مامه‌ڵه كردنی له‌گه‌ڵ دۆلاردا له‌ده‌ست ده‌دات، له هه‌مان كاتدا سیاسه‌تی نوێ دێته پێشه‌وه به‌رامبه‌ر به عیراق، ئه‌گه‌ریش هه‌یه سزاكان له‌سه‌ر زیاد بكرێت، له پاڵ ئه‌وانه‌شدا ئه‌گه‌ری به‌كارهێنانی رێگه‌چاره‌ی سه‌ربازی دژی بریكاره‌كانی ئێران زیاد ده‌كات له‌لایه‌ن ئه‌مریكا‌و ئیسرائیلیشه‌وه، ئه‌مه‌ش وا ده‌كات ببێته ناوچه‌یه‌كی به‌ربه‌ره‌ڵا بۆ ته‌قه كردن دژ به تیرۆر، وه‌ك ئه‌وه‌ی له سوریا روو ده‌دات.\nبه تێڕوانین له‌و هه‌موو پێشێلكاری‌و هێرشانه‌ی كراونه‌ته سه‌ر ئه‌مریكایه‌كان له عیراق، حكومه‌تی ئه‌مریكا گه‌یشتۆته ئه‌و ده‌ره‌نجامه‌ی: وا دیاره به‌رده‌وام بوون له‌گه‌ڵ عیراقدا رێگه‌چاره‌یه‌كی گونجاو نییه، له‌به‌ر ئه‌وه بژارده‌ی دووه‌م كه دست توندكردنه ئه‌ویش بۆ ماوه‌یه‌ك ره‌نگه باش بێت، ئه‌گه‌ر ئه‌نجامه‌كه‌ی وه‌ك پێویست نه‌بوو ئه‌وا ئه‌مریكا ده‌بێ خۆی ئاماده بكات بۆ دابڕان.\nبایه‌خبه‌ندی ئه‌مریكا له عیراق\nوه‌ك زۆربه‌ی هاوپه‌یمانییه نێوده‌وڵه‌تییه‌كانی دیكه، ئامانجی ئه‌مریكا ئه‌وه‌یه یارمه‌تی عیراق بدات تا سه‌رپێ بكه‌وێته‌وه‌و ببێته ده‌وڵه‌تێك خاوه‌نی سه‌روه‌ری خۆی‌و ئارامی‌و دموكراسی بێت، به‌شێكی زۆریش له لایه‌نه كارا‌و چالاكه‌كانی عیراقیش له‌گه‌ڵ ئه‌م تێڕوانینه‌دان وه‌ك، ئایه‌توڵڵا سیستانی، سه‌رۆك به‌رهه‌م ساڵح، محه‌حه‌د حه‌لبوسی سه‌رۆكی په‌رله‌مان‌و زۆربه‌ی ئه‌و خه‌ڵكه‌ش كه رژاونه‌ته سه‌ر شه‌قام‌و ناڕه‌زایی ده‌رده‌بڕن، هه‌روه‌ها زۆرێك په‌رله‌مناتاره میانڕه‌وه‌كان‌و حزبه سیاسییه‌كان‌و هێزه‌كانی ئاسایش. ئه‌مریكا ده‌توانێ یارمه‌تییان بدات له پێداچوونه‌وه‌و به‌هێز كردنی ئه‌م تێڕوانینه، ئه‌ویش به‌م هه‌نگاوانه‌ی لای خواره‌وه:\nخۆگێل كردن له كشانه‌وه، پێوسته به‌رپرسانی ئه‌مریكا زۆر گرنگی نه‌ده‌ن به هه‌وڵی بێوچانی میلیشیاكان بۆ ده‌ركردنی هێزه‌كانی ئه‌مریكا له رێگه‌ی پێشنیازی پرۆژه یاسای په‌رله‌مانییه‌وه، ئه‌گه‌ر یاسایه‌كی له‌و شێوه‌یه‌ش ده‌رچوو، با وابێ، خۆ عیراق مافی خۆیه‌تی هێزه‌كانی ئه‌مریكا ده‌ربكات‌و دابڕانی سه‌ربازیش له عیراق بابه‌تێكه ئه‌مریكا لێی تێده‌گات‌و كێشه نییه.\nمسۆگه‌ر كردنی پاراستنی گیانی هاووڵاتیانی ئه‌مریكا، پێویسته به‌رپرسانی ئه‌مریكا په‌یامی هه‌ڕه‌شه ئامێز ره‌وانه بكه‌ن، كه هه‌ر جۆره هێرشێك بۆ سه‌ر بنكه‌كانی ئه‌مریكا تۆڵه‌ی قورسی به دواوه ده‌بێت، وه‌ك ئه‌وه‌ی كه وه‌زیری به‌رگری ئه‌مریكا وتی‌و دواتریش جێبه‌جێی كرد‌و له 29ی كانونی یه‌كه‌می رابردوودا هێرشی ئاسمانی كرایه سه‌ر بنكه‌كانی كه‌تائیبی حزبوڵڵا، به‌ڵام ده‌بێ ئه‌م جۆره په‌یام‌و هه‌ڕه‌شانه به‌رده‌وام جه‌ختی له‌سه‌ر بكرێته‌وه، له هه‌مان كاتدا نابێ هێرشی پێشوه‌خته بكرێت، ته‌نیا ئه‌و كاتانه نه‌بێت كه هێرشی میلیشیاكان بۆ سه‌ر هێزه‌كانی ئه‌مریكا نزیك بووبێته‌وه‌و به‌ڵگه‌و وێنه‌ی تۆمار كراویش هه‌بێت له‌سه‌ر راستی‌و دروستی مه‌ترسییه‌كه، هه‌روه‌ها ده‌بێ هه‌ر هێرشێكیش كرا زیانه لاوه‌كییه‌كانی كه‌م بێت.\nسزادانی لایه‌نه خراپه‌كان\nخاڵێكی دیكه سزادانی لایه‌نه خراپه‌كانه، پێویسته حكومه‌تی ئه‌مریكا هه‌ر له‌م مانگه‌وه توانای مرۆیی‌و دارایی زیاتر ته‌رخان بكات بۆ سه‌پاندنی كۆمه‌ڵێكی زۆر له سه‌ركرده سیاسییه‌كان‌و سه‌ركرده‌و فه‌رمانده‌ی میلیشیاكانی عیراق، ئه‌ویش له چوارچێوه‌ی یاسای به‌ره‌نگاربوونه‌وه‌ی تیرۆردا كه به یاسای ماگنیتسكی نێوده‌وڵه‌تی ناسراوه، باشترین رێگه‌ش بۆ جێبه‌جێ كردنی ئه‌م هه‌ڵمه‌ته ئه‌وه‌یه سزا به‌سه‌ر فالح ئه‌لفه‌یازی راوێژكاری ئاسایشی نیشتمانیدا بسه‌پێنێت كه هانده‌ری هێرش كردنه سه‌ر خۆپیشانده‌ران‌و ئه‌مریكاییه‌كانیشه، به‌ڵام سزا ئابوورییه فراوانه‌كان‌و هه‌ر رێوشوێنێكی دیكه كه به سزای به‌كۆمه‌ڵ ناسراوه، ده‌بێ هه‌ڵبگیرێت بۆ كاتی هێرشی گه‌وره‌تر. هه‌روه‌ها پێویسته ئه‌مریكا هاوپه‌یمانه ئه‌وروپاییه‌كانی هان بدات، بۆ نموونه بریتانیا كه ساڵی 2011 له هێرشێكی كه‌تائیبی حزبوڵڵادا چه‌ند سه‌ربازێكی كوژرا، بۆ ئه‌و میلیشیایه به تیرۆر له‌قه‌ڵه‌م بدات.\nگه‌ڕاندنه‌وه‌ی ئاسایش بۆ ناوچه‌ی دیپلۆماسی‌و فڕۆكه‌خانه، چونكه چه‌ند رۆژێك به‌ر له هێرشه‌كه‌ی سه‌ر باڵیۆزخانه‌ی ئه‌مریكا حكومه‌تی عیراق به‌رپرسیاریی ئاسایشی ناوچه‌كه‌ی سپارد به ئه‌بو مونته‌زه‌ر ئه‌لحسێنی كه ئه‌فسه‌رێكی میلیشیاكانه‌و راوێژكاری سه‌رۆك وه‌زیرانیشه بۆ كاروباری حه‌شدی شه‌عبی، پێویسته ئه‌مریكا داوا له‌و وڵاتانه بكات كه باڵیۆزخانه‌یان له به‌غدا هه‌یه بۆچوون‌و هه‌ڵسه‌نگاندنی راست‌و دروستیان هه‌بێت به‌رامبه‌ر به‌و پۆسته‌و كارێك بكه‌ن ئه‌و كه‌سه بگۆڕن به ئه‌فسه‌رێكی لێهاتوو شایسته‌و جێگه‌ی متمانه، به هه‌مان شێوه به‌ڕێوه‌به‌ری ئێستای فڕۆكه‌خانه‌ی نێوده‌وڵه‌تی به‌غدا به‌رپرسێكی هه‌واڵگرییه له رێكخراوی به‌در‌و خزمه‌تگوزاری پشكنینی مه‌یدانی فڕۆكه‌كانی داوه‌ته ده‌ست كۆمپانیایه‌كی وه‌همی كه سه‌ر به كه‌تائیبی حزبوڵڵایه.\nپێداچوونه‌وه به پلانی ئه‌منیدا\nسه‌پاندنی سه‌ركردایه‌تی كردن‌و كۆنترۆڵ، ئه‌مه‌ش خاڵێكی گرنگه، له‌به‌ر ئه‌وه‌ی به‌هۆی فشاری به‌رده‌وامی میلیشیاكانه‌وه زۆر له ئه‌فسه‌ره لێهاتووه‌كان له سه‌نته‌ری سه‌ركردایه‌تی سوپای عیراق ده‌ركراون، وه‌ك عه‌بدولوه‌هاب ئه‌لساعدی فه‌رمانده‌ی ده‌زگای دژه تیرۆر‌و مه‌حمود ئه‌لفه‌لاحی فه‌رمانده‌ی پرۆسه‌كانی ئه‌نبار‌و جه‌لیل ئه‌لروبێعی به‌رپرس له سه‌ركردایه‌تی پرۆسه‌كانی به‌غدا، پێویسته ئه‌مریكا له‌گه‌ڵ هاوبه‌شه سه‌ره‌كییه‌كانی له هێزی هاوبه‌شی (پرۆسه‌ی وره‌ی پۆڵایین)و (پرۆسه‌ی چاره‌سه‌ری ریشه‌كێش)، وه‌ك ئوسترالیا، بریتانیا، كه‌نه‌دا، فه‌ره‌نسا‌و ئێتالیا، هه‌ماهنگی بكات بۆ پێداچوونه‌وه به پلانی هاوكاری ئه‌منی‌و گه‌ڕاندنه‌وه‌ی فه‌رمانده ده‌ركراوه‌كان بۆ سه‌ر كاری گونجاوی خۆیان‌و دروست كردنی فشار بۆ لابردنی فه‌رمانده خراپه‌كان.\nگه‌ڕاندنه‌وه‌ی شه‌رعیه‌ت بۆ حكومه‌ت، ئه‌گه‌ر عیراق حكومه‌تێكی هه‌میشه‌یی نوێ‌و سه‌رۆك وه‌زیری نوێی هه‌میشه‌یی به‌ده‌ست نه‌هێنێت، ئه‌وا ده‌وڵه‌ته‌كه هه‌ر به ده‌ست میلیشیاكانه‌وه ده‌بێت، له راستیشدا ره‌نگه ئه‌و چه‌قبه‌ستوویی‌و بۆشاییه ده‌ستوورییه‌ی دروست بووه به دڵی میلیشیاكان بێت، چونكه ده‌بێته هۆی مانه‌وه‌یان له ده‌سه‌ڵاتدا، ده‌ركردنی یاسای نوێی هه‌ڵبژاردن له 24ی كانونی یه‌كه‌می رابردوودا ده‌رفه‌ت‌و ئامرازێكی به‌هێزی به عیراقییه‌كان به‌خشی بۆ ئه‌وه‌ی سیستمه دیموكراسییه‌كه‌یان ببوژێننه‌وه، ئێستاش كه بۆته ئامرازێك‌و خۆپیشانده‌ران ده‌توانن له رێگه‌یه‌وه داواكارییه‌كانی خۆیان به رێگه‌چاره‌ی دیموكراسیانه بهێننه دی، بۆ به‌هێز كردنی ئه‌و هه‌ڵوێسته‌و ئاسانكاری بۆ ئه‌نجامدانی هه‌ڵبژاردنی پێشوه‌خت‌و دروست كردنی گۆڕانكای دیموكراسیانه پێویسته ئه‌مریكا به‌رده‌وام له‌گه‌ڵ نه‌ته‌وه یه‌كگرتووه‌كان‌و یه‌كێتی ئه‌وروپا‌و وڵاتان‌و لایه‌نه‌كان كار بكات بۆ دامه‌زراندنی كۆمیسیۆنی باڵای سه‌ربه‌خۆی هه‌ڵبژاردنه‌كان له عیراق. له كۆتاییشدا باشترین رێگه بۆ پشتیوانی كردنی ئه‌مریكا له عیراق، پشتیوانی كردنیه‌تی له چاكسازی‌و هه‌وڵی ناساندن‌و بره‌وپێدانی باشتر بۆ به‌هێز كردنی ده‌سه‌ڵاتێكی دادپه‌روه‌رانه، له‌گه‌ڵ پێشكه‌ش كردنی خزمه‌تگوزارییه حكومییه‌كان و گرتنه‌به‌ری رێو شوێنی تایبه‌ت به قه‌ڵاچۆ كردن‌و به‌ره‌نگاربوونه‌وه‌ی گه‌نده‌ڵی‌و هه‌وڵدان بۆ گه‌شه‌پێدانی كه‌رتی تایبه‌ت.\n*هاوكار له په‌یمانگای واشنتۆن له ساڵی 2003وه تا ئێستا‌و خاوه‌نی چه‌ندان توێژینه‌وه‌ی مه‌یدانی له عیراق.


نەبوونی داینگە لە چۆمان كێشە و گرفتی بۆ مامۆستایان دروست كردووە | دەزگاى زارى کرمانجى\nیونس ئەمین ـ زاری كرمانجی- چۆمان: لە سنوری قەزای چۆمان تاوەكو ئێستا هیچ داینگەێكی حكومی و ئەهلی بوونی نییە، داینگە ئەو شوێنەیە كە بۆ پەروەردە و حەوانەوەی ئەو منداڵانەی كەوا خێزانەكانیان بۆ چەند كاتژمێرێك سەرقاڵی كار كردنن، نەبوونی داینگە لەم دەڤەرە بۆتە كێشە و گرفت لە بەردەم فەرمانبەران و مامۆستان.\nرەنجدەر ئەحمەد وەك مامۆستاێكی سنورەكە بۆ زاری كرمانجی گووتی" لە زۆربەی وڵاتە پێشكەوتووەكان داینگە گرنگی تایبەتی پێدەدرێت بۆ پەروەردەكردنی منداڵ یان حەوانەوەی ئەو منداڵانەی كەوا دایكیان مامۆستایە، دكتۆرە، یان هەر كارو پیشەێكی تری هەیە و بۆچەند كاتژمێرێك دەبێت كات تەرخان بكەن بۆئەو كارانە، لە كوردستانیش لە زۆر شوێن داینگە هەیە، بەڵام لە سەنتەری قەزای چۆمان و تەواوی باڵەكایەتی هیچ داینگێك نییە، لە راستیدا ئەمە كێشە و گرفتی بۆ فەرمانبەران و ئەو خێزانانە دروست كردووە كە دەوامیان هەیە، هیوادارم حكومەت و لایەنی پەیوەندی داری ئەم سنورە هەوڵێك بدەن بۆكردنەوەی داینگە.\nپسپۆرێكی دەروونزانی بواری پەروەردە كە پیشەی مامۆستایە بە ناوی یاسین ئەمین بۆ زاری كرمانجی دەڵێت" نەبوونی داینگە بۆ منداڵ دەبێتە كێشە و گرفت بۆ ئەو خێزانانەی كەوا ڕۆژانە بۆ ماوەی چەند كاتژمێرێك منداڵەكانیان جێدەهێڵن و دێنە سەر كار جا دكتۆر بێت مامۆستا، بەردەست ، هەر خێزانێكی كەوا دەوام دەكات، چونكە وای لێدەكات كەوا كارەكەی بە جوانی بۆ نەكرێت، ئەگەر كەسەكە مامۆستا بێت رەنگ بێت وەك پێویست وانەكەی پێ نەگووترێتەوە، ئەو مامۆستایەی لە كاتی دەوام منداڵەكەی لە شوێنێك بەجێهێشتووە كە شوێنەكەی پێ باش نییە، لە كاتی وانە گووتنەوەش بەردەوام بیر و خەیاڵی لای منداڵەكە دەبێت، لە رووی دەروونی ئەو كەسە ئارام نییە، چەندپرسیارێك لەخەیاڵی ئەوكەسە درووست دەبێت لەوانە، دەبێ منداڵەكەم نەگری؟ دەبێ چی بكات؟ چی بخوات؟ دەبێ كەس ئازاری نەدات؟ جا بۆ منداڵەكەش هەروا ئەگەر لای دایكی نەبێت لە داینگە تووشی خەمۆكی و ناجێگیری باری دەروونی دەبێت، لە چۆمان نەبوونی داینگە بۆ تە كێشە ئومێدەوارم حكومەتی هەرێم ئەم گرفتەش بۆ ئەم خەڵكە چارەسەر بكات.\nمامۆستایكی ئافرەت كە خاوەنی دوو منداڵی دووانەیە بە ناوی ساكار فەرحان بۆ زاری كرمانجی گووتی" دوای تەواو بوونی مۆڵەتی دایكایەتیم هاتمەوە سەر دەوام، بەڵام كێشە و گرفتی زۆرم بۆ دروست بووە، چونكە ئەم منداڵانەم كە دووانەنن نازانم لە كاتی دەوام چیان لێ بكەم، خۆم مامۆستام هاوسەرەكەشم دكتۆرە، ڕۆژێك دەیان بەمە ماڵی باوكم ڕۆژێك بۆ ماڵی برام ڕۆژێك بۆ ماڵی خەزورم، لە راستی ئەمەش بۆ ئێمە ناخۆشە، چونكە ڕۆژێك و دووان و ساڵێك نییە، ئەگەر داینگە هەبووایە و ئەهلیش بووایە هیچ كێشە نەبوو فەرمانبەران منداڵەكانیان دەبرد بۆ داینگە زۆرجار لە كاتی دەوام و وانە گووتنەوەم خەیاڵم لای منداڵەكانم بووە.\nلە سەر نەبوونی داینگە لە سنوری چۆمان بەتایبەتی بۆ مامۆستایان سەرپەرشتیاری یەكەمی پەروەردەی چۆمان رەئووف نامیق بە زاری كرمانجی ڕاگەیاند" بێگومان نەبوونی داینگە لەم سنورە كێشەیە بۆ ئەو خێزانە فەرمانبەرانەی كە ڕۆژانە دەوام دەكەن و منداڵیان هەیە، چونكە نازانن منداڵەكانیان چی لێ بكەن، ڕەنگە ئەو دایكە لە كاتەی لە قوتابخانەیەو سەرقاڵی كاری خۆیەتی، خەیاڵی لای منداڵەكانی بێت نەك وانە گووتنەوە، یان لە رووی دەروەنییەوە ئاسودە نەبێت، بە بڕیاری وەزارەتی پەروەردە بۆ هیچ مامۆستایك نییە منداڵەكانیان لە گەڵ خۆیان ببە نە ناو ژووری وانە گووتنەوە یان قوتابخانەكان، چونكە دەبێتە هۆی تێك چونی كەشی قوتابخانە.\nمامۆستا رەئوف لە دڕێژەی قسەكانیدا گووتی: ئێمە هانی وەبەرهێنەرەكان و سەرمایەدارەكانمان داوە بۆ درووست كردنی داینگەیی ئەهلی، ئێمە بە هەموو شێوەیەك هاوكاریان دەبین، چونكە بۆ سنوری چۆمان داینگە زۆر پێویستە، زۆر جار مامۆستای هەولێر یان دەرەوەی چۆمان لامان بووە بە هۆی بوونی منداڵ گواستۆتمانەوە بۆ شوێنی خۆی، چونكە لە راستی هیچ شوێنێك نەبووە منداڵەكەی لێدابنێت، ئەو مامۆستایانەی خەڵكی ئەم دەڤەرەن باشترن ڕەنگە منداڵەكەی ببات بۆ ماڵە خزمێك بەڵام مامۆستایانی دەرەوەی چۆمان گرفتە ئەوان كەسیان لێرەنییە تاوەكو منداڵەكانیان لەكاتی هاتنیان بۆقوتابخانە لایان دابنێن.


نه‌خوێندنه‌وه‌یه‌كى كیسنجه‌رانه بۆ ئه‌مه‌ریكا\nنه‌خوێندنه‌وه‌یه‌كى كیسنجه‌رانه بۆ ئه‌مه‌ریكا\nكیسنجه‌ر ده‌ڵێ: له به‌رژه‌وه‌ندیى ئه‌مه‌ریكا نییه هیچ كێشه‌یه‌ك له دنیادا چاره‌سه‌ر بكات، به‌ڵام له به‌رژه‌وه‌ندییه‌تى سه‌رى په‌تى كێشه‌كه بگرێت به ده‌ستییه‌وه و بجووڵێنێت به‌پێى به‌رژه‌وه‌ندى نه‌ته‌وه‌یى ئه‌مه‌ریكا. ئه‌مه و زۆرى تریش هه‌ن له سیاسه‌تى ئه‌مه‌ریكادا هیچ كات دۆست و دوژمنى هه‌میشه‌یى بوونى نییه، بگره به‌رژه‌وه‌ندى هه‌میشه‌یى دروسته و كارى پێ ده‌كرێ.\nهه‌روه‌ها له نسكۆى ساڵى 1975دا كیسنجه‌ر له بیره‌وه‌رییه‌كانیدا له‌باره‌ی كورد و شۆڕشه‌كه‌ى گوتوویه‌تى، ئێمه به‌شێوه‌یه‌كى به‌دڕه‌وشتانه له‌گه‌ڵ كورد هه‌ڵسوكه‌وتمان كرد، به‌ڵام ئێسته‌یشى له‌گه‌ڵدا بێت ئێمه هه‌مان ریسكین و هه‌مان خۆراكین له نێوان سێگۆشه‌ى ئه‌مه‌ریكا و ئێران و عێراقدا.\nئێسته هه‌یمه‌نه و ئیمپراتۆریى شیعه وه‌ك ئاگر له پووش به‌ربووبێ، به‌و شێوه‌یه به چوارده‌ورى خۆیدا ته‌شه‌نه‌ى كردووه و بڵێسه‌ى به‌رز بووه‌ته‌وه. زۆر له سیاده‌ى ده‌وڵه‌تانى هاوسێی شكاندووه و ته‌نیا وه‌ك قه‌باغ ماونه‌ته‌وه، له‌ژێر ركێف و سیاسه‌تی ئێراندا كار ده‌كه‌ن، هێنده‌ی بڵاوبوونه‌وه‌ى ئه‌و ئیمپراتۆرییه‌ته ده‌ستی ئێرانی درێژ كردووه، هێنده‌ش قاچى عه‌ره‌بى كورت كردووه‌ته‌وه، به‌تایبه‌تى حه‌وزه‌ى سوننى، ئه‌مه‌ش به‌و ئاراسته‌یه ده‌ڕوات یا ده‌بێ ئه‌وانیش به‌شێوه‌یه‌ك یه‌كسان بكاته‌وه به خۆى یاخۆ ده‌بێت ئه‌وانیش ده‌ستوپێى هه‌ڵكشاوى ببڕن و كورتى بكه‌نه‌وه.\nئه‌م پێكدادانه له ئاینه‌وه سه‌رچاوه‌ى گرت و بۆ به‌رژه‌وه‌ندى خاك و كولتوور هه‌ڵكشا، ئه‌م بازنه‌یه تا دێت فراوانتر ده‌بێ، ئه‌م ئاوه تا دێ زیاد ده‌كات و لافاوى لێ هه‌ڵده‌ستێ و ده‌شت و دۆڵ پێچ ده‌دات، به‌ڵام ئێسته گه‌یشتووه‌ته ده‌ربه‌ندى به‌ربه‌ست. ئه‌وه‌ى چاوه‌ڕوان ده‌كرێ شه‌ڕه‌كه ده‌گه‌ڕێته‌وه ناوماڵى خۆى، به‌ردى گه‌وره‌یش به یه‌ك چه‌كووش ناشكێ، بۆیه له‌وه ده‌چێ له چه‌ند لایه‌كه‌وه رووبه‌ڕووى ببنه‌وه و هاوپه‌یمانى له دژ دروست بكه‌ن، چونكه ئه‌و ئیمپراتۆرییه‌ته هه‌روا ئاسان نییه و ئه‌زموونى هه‌شت ساڵ جه‌نگى له‌گه‌ڵ عێراق هه‌یه و به‌رگه‌ى گه‌مارۆی ئابوورى و سیاسى چه‌ند ساڵه‌ى گرتووه، هه‌روه‌ه وێڕاى ئه‌وه‌ى وڵاتێكى نه‌وتى و كشتوكاڵییه، له رووى پیشه‌سازیشه‌وه پێشكه‌وتووه و ده‌توانێت خۆى خۆى به‌ڕێوه ببات.\nكورد له‌م به‌شه‌ى كوردستاندا خه‌ونێكى له مێژینه‌ى هه‌بوو، ویستى به شێوازێكى مۆدێرن و دیموكراتى و دوور له خوێنڕشتن ده‌وڵه‌ت به‌شێوازى ریفراندۆم بنیات بنێت و هه‌ر كه ئه‌م خه‌ونه‌ى ئاشكرا كرد، نه‌ك كه‌س به پیرى ده‌نگه ئازادیخوازه‌كه‌یه‌وه نه‌هات، بگره هه‌موو دژى وه‌ستانه‌وه به‌تایبه‌ت وڵاتانى دراوسێ و به‌رده‌وام له‌لایه‌ن كه‌سانى یه‌كه‌میانه‌وه به ده‌نگى ئاشكرا و به‌رز ده‌یانگوت ئێمه نه‌ك دژى ده‌وه‌ستینه‌وه، به‌ڵكو به هه‌موو توانامانه‌وه به‌رهه‌ڵستى ده‌كه‌ین و نایه‌ڵین ئه‌و پلانه سه‌ربگرێت. هه‌رواش كه‌وته‌وه، به‌ڵام ئێسته شه‌ڕه‌كه گه‌وره‌تر بووه و ئه‌و بازنه‌یه‌یشى تێپه‌ڕاند، بۆیه یان ده‌بێت بێته وه‌ستاندن، یاخۆ زیاتر بڵاو ده‌بێته‌وه.\nكورد له‌و بۆته‌یه‌دا به‌شێوه‌ك هه‌وڵى تواندنه‌وه‌ى هه‌یه كه زۆر مه‌ترسیداره، تووشى تۆڕێكى جاڵجاڵۆكه‌یی بووه كه سه‌رچاوه‌ى دارایى لێ سه‌نراوه‌ته‌وه و نایانه‌وێ له گه‌ڵیشیدا به شێوازى ده‌ستوور پێك بێن، بۆیه به‌غدا ده‌یه‌وێ به چه‌قۆیه‌كى كول نه‌ك ده‌سه‌ڵات، بگره خه‌ڵكه‌كه‌یشى پێوه سه‌رببڕێت و به بێده‌نگى بیخنكێنێ. ئه‌وه‌ش زیاتر هاوكارى و خێراترى ئه‌م پرۆسه‌یه ده‌كات به‌شبوونى كورد و ناته‌باییى له‌ناوخۆدا و جیاوازى تێڕوانینه له ئاستێكى مه‌ترسیدار، ته‌نانه‌ت له‌سه‌ر ئاستى به‌رژه‌وه‌ندى باڵا هه‌ژموونى ئێران زۆر دیاره به‌سه‌ر عێراقه‌وه تا ئه‌و ئاسته‌ى خۆى سه‌رپه‌رشتى له‌شكركێشییه‌كه‌ى ده‌كرد و نه‌یده‌شارده‌وه.\nهه‌رچى ئه‌مه‌ریكایه هیچ گوتاری روونیى لێ به‌دى ناكرێ و پێوه‌ستى خۆى ده‌رده‌بڕێ بۆ عێراقێكى به زۆر پێكه‌وه لكاو، كه‌واته وه‌ك كیسنجه‌رانه بیخوێنینه‌وه، ئایا به‌رژه‌وه‌ندى ئه‌مه‌ریكا له‌گه‌ڵ عێراق زیاتره یا له‌گه‌ڵ میله‌تى كورد كه ئێسته خاوه‌نى هیچ نییه.\nكه‌واته دۆستایه‌تى به‌رژه‌وه‌ندیمان هاوتاى عێراق نابێت و هیچ ئومێدێكى لێ چاوه‌ڕێ ناكرێ. له 2014ه‌وه گه‌مارۆى ئابوورى له‌سه‌ر ئه‌م هه‌رێمه هه‌یه و ئه‌مه‌ریكا بێده‌نگه، ئێسته‌یش له مه‌ترسیدارترین دۆخیدایه هه‌ر ئه‌و فشاره رژده‌ی نییه. بۆیه لێره‌دا ئه‌گه‌ره‌كان كراوه‌ن، یان عێراقێكى یه‌كگرتووى شیعى، یان قه‌واره‌یه‌ك بۆ كورد.


مێژووی هونەری کۆلاژ » DidiMn\nسەرەتا / ئاڕت و دیزاین/ڕاپۆرت/شێوەکاری / مێژووی هونەری کۆلاژ\nدیدی من – شوگەر لیفت\nلە ئینگلیزییەوە – ساڤان ئاکۆ\nکۆلاژ لە زاراوەی (Glu – گلو)ی فەڕەنسییەوە هاتووە، کە بە مانای چه‌سپ دێت و باس لە بوارێکی فراوانی تەکنیکی هونەر دەکات، کە پشت دەبەستێت بە دووبارە ڕێکخستنەوەی وێنەی دروستکراو و ئامڕازگەلێکی دۆزراوە و دەیانکات بە بەرهەمێکی تەواو نوێ. هەرچەندە هەندێک لە فەیلەسووفەکان لە ڕابردوودا لەچاو پەیکەرسازی و وێنەکێشیدا، کۆلاژیان بە فۆڕمێکی بچووکی هونەر دەزانی، بەڵام ئەو ڕۆڵەی کە کۆلاژ لە سەدەی بیستدا هەیبوو، ئەستەمە پشتگوێ بخرێت.\nله ڕاسته‌وه: جۆرج براك و پابلۆ پیكاسۆ | 1954، به كامێرای لی میله‌ر\nوشەی کۆلاژ و ڕێگای کارکردنەکەی سەرەتا لە ساڵی 1912دا لە لایەن پابلۆ پیکاسۆ و جۆرج براکەوە ناودار بوو. کاتێک هەردووکیان بە قوڵبوونەوەیان لە ڕێبازی کووبیزم بە شێوەیەکی ڕادیکاڵانە جیهانی وێنەکێشانییان گۆڕی، چونکە هەردووکیان لە سەردەمێکی نزیک لە یەک کاریان دەکرد و گرنگییان نەداوە بە نووسینی بەروار لەسەر کارەکانیان. بۆیە کەس ناتوانێت یەکلایی بکاتەوە کە کام هونەرمەندەیان یەکەم هونەرمەند بووە کە کاری کاغەزی وەک هەواڵ، مۆر، کاغەزی وێنەی کێشراو بنووسێنێت بە کارەکانیەوە.\nڕەخنەگری ئەدەبی ڕینبێرگ لە وتارێکی ساڵی 1959دا نووسیبووی:\n”کۆلاژ خاڵێکی وەرچەخانی گەورە بوو لە شۆڕشی کووبیزمدا، هەر بۆیە خاڵی وەرچەرخانی گەورەیە لە سەرتاسەری پەرەسەندنی ئەدەبی مۆدێرنەش لەم سەدەیەدا.“\nلە لای کووبییەکان هونەری کۆلاژ پشوووەرگرتنێک بووە لە تابلۆی کلاسیکیی سەد ساڵەی خۆرئاواییەکان.\nArt, Artist, Collage, Cubism, Georges Braque, Pablo Picasso,


هاوڵاتیانی كه‌لار: لە شه‌ڕی كورد به كورددا توركیا سودمه‌ند ده‌بێت – کوردی – RojNews.News\n29/10/2020 - 7:19:03 am\nدژ بە ناردنی هێز بۆ ئەو ناوچانەی گەریلای لێیە، هاوڵاتیانی شارۆچكه‌ی كه‌لار، ڕایده‌گه‌یه‌نن، توركیا ده‌یه‌وێ به‌ره‌یه‌كی گه‌ورەی شه‌ڕ بكاته‌وه له‌ناوچه‌كەدا و شه‌ڕی كورد به كورد بكات، ئه‌مه‌ش ته‌نها كورد زیانی پێده‌گات، پێشیانوایه، پەدەکە له‌پێناو مانه‌وه‌ی لە پله‌و پۆستدا، ئاماده‌ی هه‌موو خیانه‌تێك و خاكفرۆشیه‌كه بۆ ڕژێمێك كه به‌درێژایی مێژوو دوژمنایه‌تی له‌گه‌ڵ كورد هه‌یه.\nناڕه‌زایه‌تی شه‌قامی كوردی به‌رده‌وامه، له‌به‌رامبه‌ر بردنی هێزی پارتی دیموکراتی کوردستان – په‌ده‌كه بۆ ئه‌و سنوورانه‌ی له‌لایه‌ن گه‌ریلاوه ده‌پارێزرێن و بە پیلانی دەوڵەتی تورک پارتی ده‌یه‌وێت شه‌ڕی گه‌ریلا بكات و ماوه‌ی چه‌ند ڕۆژێكه به‌رده‌وامه له‌بردنی هێزی سه‌ربازی بۆ ئه‌و سنورانه‌ی كه له‌ژێرده‌ستی گه‌ریلادایه، به‌شێك له هاوڵاتیانی شارۆچكه‌ی كه‌لاری ناوه‌ندی ئیداره‌ی گه‌رمیان، له‌سه‌ر ئه‌و پرسه بۆڕۆژنیوز دوان.\nلەسەرەتادا هاوڵاتی كاروخ عومه‌ر، ئاماژەی بۆ ئەوەکرد کە هێرشی هاوبه‌شی پارتی و توركیا بۆ سه‌رگه‌ریلا، درێژه‌ی ئه‌و جاشایه‌تی و خاكفرۆشی و خۆفرۆشیە، كه ده‌مێكه پارتی ده‌ستی داوه‌تێ، ده‌سه‌ڵاتدارانی ئه‌م حیزبه ئه‌وه‌نده‌ی له میتی تورك ده‌چن نیو ئه‌وه‌نده له كورد ناچن، كورد بوونیان، ویژدانیان سڕاوه‌ته‌وه، شتێك نه‌ماوه له مه‌بده‌ئیاندا ناوی كورد بێت، چونكه گه‌ریلا له قه‌ندیل جگه له پاراستنی هه‌موو پارتیه‌ك و یه‌كێتیه‌ك و ڕۆژئاواییه‌ك بەخوینی خۆی چی ده‌ست ده‌كه‌وێت؟.\nوتیشی: پارتی به‌ته‌نها خیانه‌ت له‌خۆیان ناكه‌ن، به‌ڵكو خیانه‌ت له مێژوو و گه‌له‌كه‌ی خۆشیان ده‌كه‌ن، بۆ ڕژێمێك كه به‌درێژایی مێژوو دوژمنایه‌تی له‌گه‌ڵ كورد هه‌یه، سه‌ركردایه‌تی ئه‌م حیزبه خه‌ریكی جاشایه‌تین بۆ توركیا، ئه‌م خیانه‌تكردنه له نیشیتیمان له پێناو مانه‌وه‌ی ده‌سه‌ڵاتی خۆیان ده‌كه‌ن، گرنگه پارتی له‌وه تێبگات، ئه‌و ده‌سه‌ڵاته‌ی ئێستا جاشایه‌تی بۆ ده‌كه‌ن له فرۆشتنی خاكی كوردستان و خوێنی گه‌ریلایه‌ك، نه‌وه‌یه‌كی ئه‌م نیشتیمانه، توركیا به‌هانایه‌نه‌وه نه‌یه‌ت، ئه‌م خاكه خوێنی تێدا ڕژاوه، پێویسته قه‌دری خوێنی ئه‌و گه‌نجه خۆبه‌خشانه بگیرێت كه ده‌چێته شاخ له‌پێناو پاراستنی كه‌رامه‌تی خاكی كوردستان و ئه‌وانیش واز له جاشایه‌تی بێن.\nهەر دەربارەی بردنی هێزی پەدەکە و سیاسەتە شەڕخوازانەکانی سه‌ردار مه‌لیحه، وتی: ئه‌وانه‌ی له قه‌ندیل و توركیا شه‌ڕ ده‌کەن كوردن، پێویسته ڕێگای هاوزمانه‌كه‌ی خۆمان له ڕۆژئاوا، ڕۆژهه‌ڵات و باكور بكه‌ینه‌وه، ئاسان نیه له‌گه‌ڵ ده‌وڵه‌تی عێراقی عه‌ره‌بی، توركی و فارسی ڕێكبكه‌وین و پارێزراو بین و به‌دۆستی خۆمانیان بزانین، له‌كاتێكدا ئێمه هاوزمانه‌كه‌ی خۆمان دێته هه‌رێم به بێگانه‌ی بزانین.\nوتیشی: شه‌ڕی كورد به كورد، زیانێكی زۆر به گه‌لی كورد ده‌گه‌یه‌نێت و سودێكی زۆری بۆ ده‌وڵه‌تی داگیركه‌ری تورك هه‌یه، به‌داخه‌وه كورد شه‌ڕی كورد ده‌كات له پێناو به‌رژه‌وه‌ندی توركدا، ئه‌م شه‌ڕه‌ی ئێستا پارتی خۆی بۆ ئاماده ده‌كات و ده‌ستی پێكردووه، شه‌ڕی به‌رگری نیه له‌خاكی كوردستان به‌ڵكو شه‌ڕه بۆ توركیا دژ به كورد.\nهەر لەسەر ئەو بابەتە شاهۆ عه‌بدوڵا، کە هاوڵاتییەکی دیکەی شارۆچکەی کەلارە وتی: توركیا نه‌یشاردوه‌ته‌وه هه‌میشه دژی كیانی کوردییە له هه‌ر كوێیه‌كی ئه‌م دونیا دروست بێت و دژایه‌تی ده‌كات، ،دوا لێدوانی ئه‌ردۆغان له‌باره‌ی ڕۆژئاوای كوردستانه‌وه ده‌ڵێت، كه قبوڵی هیچ كیانێكی كوردی ناكات له‌سه‌ر سنووره‌كانی توركیا، له‌هه‌ر شوێنێك ئاژاوه‌یه‌ك شه‌ڕێك، شه‌ڕێكی چه‌كداری له‌ناوچه‌كه هه‌بێت، توركیا ده‌یه‌وێ ڕۆڵی تێدا هه‌بێت و پشتیوانی له‌و گروپانه ده‌كات كه دژی كوردن.\nئەو هاوڵاتییە ئاماژه‌ی به‌وه‌شدا، به‌ئاشكرا توركیا ده‌یه‌وێ به‌ره‌یه‌كی شه‌ڕی گه‌وره بكاته‌وه له‌ناوچه‌كه، بۆ ئه‌مه‌ش باشوری كوردستان یه‌كێكه له‌و ناوچانه‌ی كه توركیا ده‌یه‌وێت به به‌رده‌وامی شه‌ڕ و كێشه‌ی چه‌كداری تێدا بێت، ده‌یه‌وێ له‌نێو هێزه ناوخۆییه‌كانی هه‌رێمی كوردستانه‌وه، به‌تایبه‌ت پارتی دیموكراتی كوردستان، كه كاریگه‌رییه‌كی گه‌وره‌ی له‌سه‌ری هه‌یه، له بواری ئابووریی و بازرگانی، شه‌ڕی كورد به‌كورد بكات.\nئه‌و هاوڵاتییه، له‌درێژه‌ی قسه‌كانیدا، وتیشی: گرنگه پارتی به وریاییه‌وه مامه‌ڵه له‌گه‌ڵ دۆخه‌كه‌دا بكات، چونكه شه‌ڕی كورد له‌گه‌ڵ كوردا، ته‌نها كورد تێدا زیانی پێدەگات و پارتی زه‌ره‌رێكی گه‌وره ده‌كات و تەنها پارتی كرێكارانی كوردستان، ناسوتێ بەڵکو پارتیش له‌گەڵیدا ده‌سوتێت.


كوربه‌ندی زانستی و هیڤیێن ئێك رێزیا ناڤمالا كوردی\nكوربه‌ندی زانستی ل ژێر ناڤێ (ئێك رێزیا ناڤمالا كورد وه‌ك ستراتیژی بو به‌رنگاربونا گه‌فێن هه‌نوكه‌یی) ل ژرۆا 2/3/2015ێ ل هۆلا كونفرانسان – زانكۆیا دهۆك، هاته به‌ستن، تێدا چه‌ندین بابه‌تێن كه‌رمێن رۆژه‌ڤێ ژ لایێ ماموستایێن زانكۆیێ ڤه هاتنه پێشكێشكرن، تێدا گه‌له‌ك كه‌ساتیێن ژ لایه‌ن و سازیێن جودا به‌رهه‌ڤبون، لێ ناڤه‌رۆك لدور چاوانیا ئێك رێزیا ناڤمالا كوردی رێكبێخین هه‌ڤدگرت، د ڤان ته‌وه‌ران دا هاتنه گه‌نگه‌شه‌كرن، وه‌ك ئابورا كوردستانێ و مه‌دیا كوردی و باندورا وێ ل سه‌ر ئێك رێزیا ناڤمالا كوردی، ئاسته‌نگێن هه‌ڤدو قه‌بولكرنێ د جڤاكێ كوردی دا...، بدیتنا من كێماسیا ئێكانه یا كوربه‌ندی گه‌له‌كیا بابه‌تێن گه‌رم و گرنگ و كێمیا ده‌می بو، كو هه‌ر ته‌وه‌ره‌ك جودا هه‌ژی بو، رۆژه‌ك تایبه‌ت بۆ هاتبا ته‌رخانكرن و پتر كه‌سێن تایبه‌تمه‌ند بهه‌ر ته‌وه‌ره‌كی تێدا به‌رهه‌ڤببان.\nناڤه‌رۆكا بابه‌تان ل دور هه‌بونا مه‌ترسییه‌كێ دزڤرێن، ئه‌وژی گه‌فێن داعش و په‌یدابونا حه‌شدا مللییه، بدیتنا من ژ ئه‌گه‌رێ نه‌پێشكه‌فتنا ملله‌تێ مه ب شێوه‌ك سرۆشتێ ئانكو پێنگاڤ ب پێنگاڤ و سیاسه‌تا وێرانگه‌را داگیركه‌ران بو كه‌ساتیا تاكێ كورد بكارئینای، ره‌وشه‌نبیرییه‌ك پاشڤه‌مایێ لپه‌ی خۆ هێلایه، له‌ورا پشتی سه‌رهلدانێ ده‌ستهه‌لاتا كوردی وه‌ك رێخۆشكه‌ر بو به‌لاڤكرنا ره‌وشه‌نبیریا لێبورین و قه‌بولكرنا یێ دی و هه‌ر لاوازییه‌ك د ژییاتی بۆ وه‌لاتی، ئه‌مه‌كداری بۆ ده‌وله‌تێ، ملكه‌چی بۆ قانونێ؛ ب پله ئێك به‌رپڕسیاره، چنكو حزبێن كوردی پتر ژ هه‌ڤڕكیێ دوژمناهیا هه‌ڤ كرییه، ژ لایه‌ك دیڤه ده‌زگایێ دینی و كه‌رتێ په‌روه‌ردێ ژبۆ مه‌ره‌م و به‌رژه‌وه‌ندا خۆ یا به‌رته‌نگ بكارئینایه، داهاتیێ وه‌لاتی ب شێوه‌یه‌ك به‌ره‌للا وه‌كو دامه‌زراندیێن بندیوار و به‌خشیێن تایبه‌ت، ده‌ستا و ده‌ست نه‌بونا ده‌ستهه‌لاتێ و...، كو ره‌نگڤه‌دانه‌ك نه‌رینی ل سه‌ر بیروباوه‌رێن تاكێ كورد كریه، هه‌روه‌سا ژ لایێ مه‌دیایی ڤه سیاسه‌تا (ته چ دڤێت بێژه، من چ دڤێت دێ كه‌م) په‌یره‌وكرییه، و ژ ئه‌نجامێن وێ ته‌خا روناكبیر و نڤیسه‌ر و رۆژنامه‌ڤان و....، ته‌سلیمی ئیراده‌یا حزبان بون یان به‌ره‌ڤ هانده‌ران راته‌قیان، زێده‌باری چه‌ندین سه‌ره‌ده‌ریێن دی وه‌كو په‌سه‌ندا حزبی/ مزكه‌فت، خواندنگه‌ه، رێكخراوێن جڤاكێ مه‌ده‌نی، سه‌نته‌رێن ره‌وشه‌نبیری، ئێكه‌تی و سه‌ندیكایێن پیشه‌یی/ بوینه رێكخراوێن حزبی، هه‌روه‌سا مرۆڤكانێ و عه‌شیره‌تگه‌ریێ / من ب هه‌لگره دێ ته بلندكه‌م/ بونه خوراك بۆ عه‌قلییت و ره‌وشه‌نبیرییه‌ك په‌ككه‌فتی، لده‌مێ به‌رفره‌هیێ / ئه‌ز، من ، خۆ/ و لده‌مێ به‌رته‌نگیێ / ئه‌م هه‌مو / د ماوه‌یێ بیست سالان دا نه هه‌ستا نه‌ته‌وه‌یی بو هوشیارییا نه‌ته‌وه‌یی، به‌لكو هشكباوه‌ریا حزبی، سه‌رڕقیا عه‌شیره‌تگه‌ری، ژێك دور كه‌فتنا دینی ... د ناڤ جڤاكی دا به‌ربه‌لاڤبو.\nب هزرا من تا نها د ناڤبه‌را هاولاتی و ده‌ستهه‌لاتێ دا بۆشاهییه‌ك مه‌زن ژ نه‌هه‌ڤسه‌نگی و نه‌هه‌ڤتێگه‌هشتنێ هه‌یه، و تانها ب شێوه‌یه‌ك پراكتیكی ده‌ستهه‌لاتێ دیتنه‌ك روهن بۆ مه‌ودایه‌ك درێژ كو وێ ڤالاهیێ پڕبكه‌ت و سپێنه‌یێن هه‌ین بهه‌لكێشیت، بره‌نگێ پرۆگرامه‌ك رێكخستی یان پلانه‌ك دارشتی نینه، و ئه‌ڤه بشێوه‌یه‌ك ئاشكرا به‌رچاڤ دبیت، ده‌مێ ملله‌تێ كورد پێكڤه ژ كوبانێ تا جه‌له‌ولا بخوینێ ئێك رێزی یا خۆ بۆ دونیایێ دسه‌لمینیت، ئانكو ملله‌ت د سه‌نگه‌رێن شه‌ری دا ئێكگرتنا خۆ پێكدئینیت، دهه‌مان ده‌مدا سیاسه‌تڤان و سه‌ركرده ب ناكوكییان و جاران هه‌ڤدژیێ لدور مێزا دانوستاندنان ژێكجۆدادبن، مینا ناكوكیێن ل دور به‌ستنا كونگره‌یێ نه‌ته‌وه‌یی و هه‌ڤڕكیێن لێڤه‌گه‌را سیاسی ل رۆژئاڤا. لێ هه‌ر ملله‌ت بهیڤییه‌ك مه‌زن چاڤه‌ریێ ئێك رێزی یا ناڤمالا كوردی یه.\n04/03/2015 بینین: 2138


یه‌كه‌م لێدوانی نه‌وزاد هادی له‌سه‌ر لادانی له پۆسته‌كه‌ی\nنه‌وزاد هادی: ده‌ستم له‌كارنه‌كێشاوه‌ته‌وه و هیچ شتێكی فه‌رمی-ش نییه بۆ لادانم\nنه‌وزاد هادی پارێزگای هه‌ولێر رایگه‌یاند كه ده‌ستی له پۆسته‌كه‌ی نه‌كێشاوه‌ته‌وه، ئاماژه‌شی به‌وه‌دا كه هیچ شتێكی فه‌رمی نییه بۆ لادانی له پۆسته‌كه‌ی و تا ئه‌م ساته له پۆستی پارێزگاری هه‌ولێر به‌رده‌وامه.\nنه‌وزاد هادی پارێزگای هه‌ولێر له‌وتووێژێكدا له‌گه‌ڵ ژیار محه‌مه‌د له‌به‌شی كوردی ده‌نگی ئه‌مریكا له‌باره‌ی ده‌ست له‌ركاكێشانه‌وه‌ی و لادانی و ده‌ستبه‌كاربونی پارێزگارێكی نوێ له‌بری ئه‌و، رایگه‌یاند كه "ده‌ستم له‌كارنه‌كێشاوه‌ته‌وه وه هیچ شتێكی فه‌رمی-ش نیه تا ئه‌م ساته له پۆستی پارێزگاری هه‌ولێر به‌رده‌وامم و وه‌ك خۆیه‌تی، ئه‌وه بڕیاری پارتیه كه گۆڕانكاری له هه‌ندێك له پۆسته‌كاندا بكات به‌ڵام تا ئێستا تایبه‌ت به پۆستی پارێزگاری هه‌ولێر هیچ شتێكی فه‌رمی نه‌هاتووه".\nنه‌وزاد هادی وتی: "من نامه‌ی ده‌ست له‌كاركێشانه‌وه‌م نه‌داوه‌ته ئه‌نجومه‌نی پارێزگا كوا ئه‌و خه‌به‌ره له‌كوێ هاتووه؟ هیچ شتێكی وانییه".\nپارێزگاری هه‌ولێر ستایشی هه‌ڵوێستی خه‌ڵكی هه‌ولێری كرد، وتیشی: "رێز و خۆشه‌ویستیم بۆ ئه‌و خه‌ڵكه هه‌یه به‌سوپاسه‌وه ئێمه وه‌ك خزمه‌تكارێكی ئه‌و خه‌ڵكه وابوین، به‌ڵام پارتی بڕیاری كۆمه‌ڵێك گۆڕانكاری هه‌یه ئه‌مه كارێكی سروشتیه زۆر ئه‌و جێگۆڕكێیانه و ئێمه‌ش وه‌كو كادیرێك و پارتیه‌ك "ئیلتیزام" پێوه‌ی ده‌كه‌ین و جێبه‌جێی ده‌كه‌ین گرنگ ئه‌وه‌یه هه‌موومان هاوكاری یه‌كتر بین بۆ ئه‌وه‌ی خزمه‌تی خه‌ڵك بكه‌ین ئه‌وه له‌هه‌مووی گرنگتره ئیتر من بم یا هه‌ركه‌س كه دێته جێگام ئامانجه‌كه خزمه‌تكردنی خه‌ڵكه، منیش ئه‌وه نزیكه‌ی شانزه ساڵه له‌و پۆسته‌دام دوو خولی هه‌ڵبژاردن سه‌رۆك لیست بووم".\nسه‌باره‌ت به‌وه‌ی ئایا له‌ناو حیزبه‌كه‌ی هیچ بڕیارێك هه‌یه كه كێ جێگای بگرێته‌وه؟ نه‌وزاد هادی وتی: "وه‌كو وتم تا ئێستا هیچ ئه‌مرێكی فه‌رمی ده‌رنه‌چووه، به‌ڵام به‌ڵێ مه‌علومه كه پارتی كۆمه‌ڵێك بڕیاری گۆڕانكاری هه‌یه له‌زۆر پۆست و پله‌و پایه‌كان به‌ڵام ورده‌كارییه‌كان نازانم، چونكه من له‌و لیژنانه نیم، به‌ڵام به‌شێوه‌یه‌كی گشتی بڕیاری گۆڕانكاری هه‌یه".\nله‌وه‌ڵامی ئه‌و پرسیاره‌شدا كه ئه‌گه‌ر بڕیاری حزب نه‌بوایه بۆ ئاڵوگۆڕی پۆسته‌كان ئایا خۆت ده‌تویست واز له‌پۆستی پارێزگاری هه‌ولێر بهێنیت؟ نه‌وزاد هادی رایگه‌یاند كه "بێگومان وه‌زیفه ده‌رفه‌ته بۆ ئه‌وه‌ی خزمه‌تی خه‌ڵك بكه‌یت، بێگومان خه‌ڵكانێك هه‌ن هاوشێوه‌ی من "تموحی" ئه‌وه‌یان هه‌یه بێنه وه‌زیفه تاخزمه‌تی خه‌ڵك بكه‌ن منیش كاندیدی پارتی بوم له‌و پۆسته ئه‌و حیزبه چ ئه‌ركێكی ترمان پێ بسپێرێت كه خزمه‌تی ئه‌و وڵاته‌ی تێدا بێت بێگومان جێبه‌جێ ده‌بێت".\nده‌رباره‌ی ئه‌وه‌ی دوای پۆستی پارێزگاری هه‌ولێر چ پۆستێكی تری بۆ دانراوه؟ نه‌وزاد هادی روونیكرده‌وه كه "چاوه‌ڕێی فه‌رمانی سه‌رو خۆمم، جارێ هیچیان پێ نه‌وتوم چ پۆستێكم ده‌ده‌نێ".\nدوێنێ دووشه‌ممه، نه‌وزاد هادی سه‌ردانی ئه‌نجومه‌نی پارێزگای هه‌ولێری كرد به مه‌به‌ستی ماڵئاوایی له‌سه‌رجه‌م ئه‌ندامان و فراكسیۆنه‌كانی ئه‌نجومه‌نه‌كه و به‌پێی راگه‌یه‌ندراوی ئه‌نجومه‌ن، عه‌لی ره‌شید خۆشناو به‌ناوی ئه‌نجومه‌ن و خه‌ڵكی هه‌ولێره‌وه سوپاس و پێزانینیان پێشكه‌ش كرد كه له‌ماوه‌ی رابردودا خزمه‌تی شاره‌كه‌ی كردوه.\nبه‌پێی زانیارییه‌كان بڕیاره رۆژی چوارشه‌ممه11ی ئه‌یلولی 2019، فرسه‌ت سۆفی، په‌رله‌مانتاری پێشووی پارتی دیموكراتی كوردستان به فه‌رمی وه‌ك پارێزگاری هه‌ولێر له ئه‌نجومه‌نی پارێزگا متمانه‌ی پێببه‌خشرێت و له جێگه‌ی نه‌وزاد هادی ده‌ستبه‌كاربێت.\nنه‌وزاد ھادی، ساڵی 1963 له‌شاری ھه‌ولێر له دایك بوه، له‌ساڵی 2004 ه‌وه تائێستا پارێزگاری ھه‌ولێره، بڕوانامه‌ی به‌كالۆریۆسی له ئه‌ندازیاری كاره‌با له زانكۆی سه‌ڵاحه‌دین وه‌رگرتوه.\nبۆ وه‌رگرتنی زانیاری زیاتر وێسگته نیوز، په‌یوه‌ندیی به د. فرسه‌ت سۆفیه‌وه كرد، به‌ڵام ناوبراو وتی: "ناتوانم له ئێستادا له‌سه‌ر ئه‌و بابه‌ته قسه بكه‌م".\nئه‌م بابه‌ته 17348 جار خوێنراوه‌ته‌وه


پەڕلەمانی كوردستان – تۆڕی میدیایی خەڵک\nخەڵك-ئارام سەردار بەپێی دواین ڕاپۆرتی ئینستیوتی پەی، پەڕلەمانی كوردستان لەخولی پایزەدا تەنها ٢ یاسای پەسەندكردووە و لەماوەی یەكساڵیشدا ٥ یاسا، لەكاتێكدا لەپەڕلەمانی عیراق ٣١ یاسا...\nراپۆرت2 مانگ پێش ئێستا\nخەڵك- بەشی هەواڵ ماوەی 7 ساڵە حكومەتی هەرێمی كوردستان پڕۆژە یاسای بودجەی نەناردۆتە پەڕلەمانی كوردستان و پەڕلەمانیش تا ئێستا لێپرسینەوەی لەسەر داهات و خەرجییەكانی هەرێم نەكردووە...\nخەڵك-ئارام سەردار سەرۆكی پەڕلەمانی كوردستان ڕایدەگەیەنێت، بەهۆی ئەوەی ژنێك سەرۆكی پەڕلەمانە دەوترێت سەرۆكایەتی پەڕلەمان لاوازە، بەڕای گشتی دەڵێم هەموو كات تەحەمولی ئەو زوڵمە دەكەم، كە دەڵێن...\nخەڵك- بەشی هەواڵ لە كۆبووونەوەی ئەمڕۆی پەڕلەەمانی كوردستان گرژی و ئاڵۆزی لەنێوان پەڕلەمانتارانی پارتی و نەوەی نوێ ڕوویدا و “بە بۆكس خەنجەر لە پەڕلەمانتارێك درا”. ئەمڕۆ...\nخەڵك-بەشی هەواڵ پەڕلەمانی كوردستان لە كۆبوونەوەی ئەمڕۆدا بە دەنگی 81 پەرلەمانتار متمانەی بە كەمال ئەتروشی بۆ وەزیری سامانە سروشتییەكان بەخشی. كەمال ئەتروشی بووە دووەم وەزیری...\nخەڵك-بەشی هەواڵ پەڕلەمانی كوردستان لە كۆبوونەوەی ئەمڕۆدا بە دەنگی 81 پەرلەمانتار متمانەی بە كەمال ئەتروشی بۆ وەزیری سامانە سرورشتیەكان بەخشی. كەمال ئەتروشی بووە دووەم وەزیری سامانە...\nخەڵك-بەشی هەواڵ پەڕلەمانی كوردستان بۆ دەنگدان بە كاندیدی وەزارەتی سامانە سروشتییەكان دەستیپێكرد. ئەمڕۆ پەڕلەمانی كوردستان بە ئامادەبوونی د.كەمال ئەتروشی كاندیدی وەزارەتی سامانە سروشتییەكان دەستیێكرد. دەستەی...\nخەڵك-بەشی هەواڵ ئەمڕۆ پەڕلەمانی كوردستان كۆدەبێتەوە و بەپێی ئەجێندای كۆبوونەوەكەش، دەنگ بە كاندیدی وەزارەتی سامانە سروشتییەكان دەدرێت. لە نووسراوێكدا ڕێواز فایەق سەرۆكی پەڕلەمانی كوردستان ئاشكرایدەكات،...\n“ناكرێت دوای 35 ڕۆژ پەڕلەمان كۆبوونەوەیەكی نیو كاتژمێری بكات”\nخەڵك- بەشی هەواڵ لەیاداشتێكدا 22 ئەندامی پەڕلەمانی كوردستان داوا دەكەن بڕگەیەك بۆ كۆبونەوەی ژمارە (یەك)ی نائاسایی رۆژی چوارشەممەی پەڕلەمان زیادبكرێت و بخرێتە بەرنامەی كارەوە. ئەبووبەكر هەڵەدنی...\nخەڵك-بەشی هەواڵ ئەندامێكی پەڕلەمانی كوردستان ڕایدەگەیەنێت، سەرۆكی حكومەت داوای لە وەزارەتی دارایی كردووە بودجەی ئەمساڵ ڕەوانەی پەڕلەمان بكات. هێڤیدار ئەحمەد ئەندامی پەڕلەمانی كوردستان بە (خەڵك)ی ڕاگەیاند،...


گەنم ودانەوێڵەی ناوچەێیک لەبۆکان ئاگری تێبەربوە - كۆمه‌ڵه‌ی مافی مرۆڤی کوردستان\nبەپێی ڕاپۆرتێک کەبەکۆمەڵەی مافی مرۆڤی کوردستان گەیشتوەئاگرێک بەربوەتە گەنم وخەلەودانی گوندکانی کارێزەو مەحموئاوا سەربەشارستانی بۆکان .بەپێی هەواڵەکە دوای ئەوەی ئاگر لەدوگوندەبەردەبێتەوە تیمەکانی ئاگرکوژێنەوەی وێستگەی میراوا زۆر گورج وبڕ بەربەبڵێسەی ئاگرەکەدەگرن و ناهێڵێن هاڵاوی بگاتەگوندەکانی دەوروبەر.بەپێی زانیاریەکان نزیک بە ١٠ هێکتارلەگەنم ومەزرای ئەو گوندانەوەبەر ئاگرەکەکەوتوە ولەپێوەری زەرەرو زیانەکانی ئەم ئاگرە زانیاری تەواو لەبردەستدانییە.\nبەپێی زانیاریە سەرەتایەکانی کارناسانی کەش ناسی ،وشکی و نەبونی شێ لەهەوادا و بای بەهێز هۆی ئاگر تێبەربونەکەبونە.\nشایانی باسە شارستانی بۆکان بەهەبونی ١١٠ هەزار هێکتاری زەوی وزاری بەبڕشت بۆگەنم ودانەوێڵە ،پلەی یەکەمی بەرهەمهێنانی گەنمی لەپارێزگای ورمێداهەیە.\n← تۆمارکردنی سکاڵا لەسەر ئەردوغان بە تۆمەتی کۆمەڵکووژی و پێشێلکاری یاساکانی شەڕ لەباکووری کوردستان\nفرۆکە جەنگییەکانی سوپای تورکیا گوندەکانی بناری کوێستانی قەندیل بۆردوومان دەکەن →


سةركردة عةشايةييةكاني زيَدي سةدام هةولَ دةدةن بة ريَطا عةشايةرييةكان داواي نةرمي و ضاوثؤشي بؤ سةدام بكةن. | Institute for War and Peace Reporting\nنوسيني : زياء راسان لة تكريت (ICR No. 72، 06-Jul-04)\nوتي" هةريةكيَك لة ئيَمة قةرزاري سةرؤكة بؤ ئةو شتانةي لة رابردوودا ثيَي بةخشيوين.. ثيَويستة ريَزي داب و نةريتة عةشايةرييةكانمان بطرين و شةريفانة رةفتار لةطةلَ كةسيكدا بكةين كة لة رابردوودا ياريدةي داوين و ثشتي طرتووين".\nلة لايةكي هؤلي كؤبوونةوةوة سةكردةكان يان ثيرةكاني عةشرةتةكان دانيشتوون، ناوضةي زيَدي سةدام دةيانةويَت داكؤكي ليَبكةن.\nلة لايةكةي تريشدا طروثيَك لة سةركردة عةشايةرييةكاني موسلَ دانيشتوون، كة خةلَكي زيَدي غازي ئةلياوةرن.\nداوا لة وةفدةكةي موسلَ كرا بؤ ئةوةي تكا لة ياوةر بكةن - كة خؤشي سةرةك عةشرةتيَكة - بؤ ئةوةي بةزةيي بةرامبةري سةدام بنويَنيَت، كة لة هةمان رؤذدا دادطايي كردنةكةشي دةستي ثيَكردووة.\nداواكاريي تكريتييةكان ئةوةية سزاي مةرط بة سةر سةرؤكي ثيَشوودا نةسةثيَنريَت، هةروةها لة سةر ئةو تاوانانةي جةنط ليَثرسينةوةي لةطةلَدا نةكريَت كة لة لايةني دةولَةتاني بياني وةك كويَت و ئيَرانةوة ئاماة كراون.\nهةروةها داواشيان كرد دادطاييكردنةكة دوابخريَت هةتا عيراق بةهيَزتر دةبيَت و زياتر بةرةنطاري فشاري دةرةكي دةوةستيَتةوة.\nهةنديَك لة تكريتييةكان وتيان كة بةرثرسياريَتي هةنديَك لة تؤمةتةكاني دذي سةدام - وةك كيميابارانكردنةكةي سالَي 1988 دذي شاري هةلَةبجةي كوردي - بخريَتة ئةستؤي بةرثرسة بالآكاني سوثا.\nلة كؤبوونةوةي 1 ي تةموزدا، كة لة جيَطايةكي طوندنشيني نزيك لة زيَدي سةدامةوة لة عؤجة بةسترا، نةكةيشتة سةرةنجاميَكي دلَخؤشكةر. بةلآم بةلَطةيةكي روون بوو لةسةر ئةو دلَسؤزييةي سةركردة عةشايةرييةكان بةرامبةري سةركؤماري ثيشوو هةستي ثيَدةكةن، ئةوانةي ئةو ثشتيواني و بةخشندةييان بير هاتؤتةوة كة ئةو بةرامبةريان نواندبووي.\nسةركردةكان لة هؤلَيَكدا كؤبوونةوة كة ضةند ويَنةيةكي سةدامي ليَهةلَواسراوةو ثؤشاكي عةشايةريي لةبةرداية، رؤب و ضةفتةو عةطالي عةشايةرييانةي ثؤشيوة. ضةند ويَنةيةك هةلَواسراون، تيَياندا سةدام تةوقة لةطةلَ شيَخ عةممار و طةليَكي تردا دةكات كة ئيَستا كةساني دةركةوتووي ناو كؤبوونةوةكةن.\nدواي ناني نيوةرِؤ كة طؤشتي مةرِ و برنج بوو، ثاشان قاوةي عةرةبيشي بة دوادا هات، شيَخةكاني موسلَ لة سةر فةرشةكة دانيشتن و طويَيان لة تكريتييةكان طرت باسي مةسةلةكةيان بؤ بكةن.\nشيَخ زايد زةهران ئةل - ناسر ، 44 يةكيَكة لة سةرةك عةشرةتة تكريتييةكان، وتي " هيض كةرامةتيَك يان شانازييةك لةوةدا نية كة ئيَمة لةم رةوشة نارِةحةتةدا دةسبةداري سةرؤكةكةمان ببين".\nئةو بةشيَوةيةكي تايبةتي لةوة توورِة ببوو كة دةشيَت سةدام روو بة رِووي تؤمةتي وةها ببيَتةوة كة ثةيوةندييان بة شةرِة دةرةكييةكاني عيراقةوة هةبيَت. وتي" ثيَويستة هةموو ئةو بةكريَطيراو و خاينانة قةدةغة بكةين لةوةي سةرؤك تاوانبار بكةن" وتيشي ئةو تاوانباركردنة دةبيَتة هؤي ئةوةي "هةتا هةتاية عةشرةتةكان شةرمةزار و سوكايةتيثيَكراو بن".\nشيَخ كةمال ئيبراهيم ئةل - دوري ثيَويستة سةدام دادطاييةكي دادثةروةرانة بكريَت، بؤية ثيَويستة دوا بخريَت " ئةطةر حكومةتةكةمان نيشتمان ثةروةر بيَت، ئةوا ئةو دادطايي كردنة دوا دةخات. دواخستني لة بةرذةوةندي عيراقداية، نةك تةنها سةدام - ضونكة ئةو هةموو ئةو كةسانة كةشف دةكات كة دذي عيراق ثيلانيان طيَرِاوة".\nشيَخةكاني موسلَ لةسةر داب و نةريتة ديثلؤماسييةكاني ئةو جؤرة بؤنانة بةردةوام بوون، بةلآم هيض ثةيمانيَكي ئةوتؤيان نةدا.\nشيَخ حةميد ئةل - شةمةري، 67 وتي "كةس نكولَي لةوة ناكات كة حكومةتي ثيَشوو لة خزمةتي عةشرةتةكاندا بووة - بة تايبةتي ئيَمةي سةرةك عةشرةت - بةلآم ئيَستا رةوشةكة طؤرِاوة. ئيَمة هاتووين وةلآمي داواكاريي ئيَوة بدةينةوة، ضونكة دةزانين ئيَوة لة مةسةلةي سةرؤكدا ثيَويستيتان بة ئيَمةية " ئينجا لةسةري رؤيشت " كةواتة ثيَمان بلَيَن ضيتان دةويَت و ئيَمةش بة ياريدةي خودا جيَبةجيَي دةكةين".\nدواتر شيَخ حةميد بة IWPR ي وت كة كةم شتي لة دةست ديَت بؤ مةسةلةيةكي وةها كة طةيشتؤتة دادطا.\nرووني كردةوة"بؤ ئةمان (تكريتييةكان) ثاراستني كةرامةتي خؤيان طرنطترين شتة، مةسةلةي كويَتيش بؤذؤيان دةكات. ئةوان هةولَ دةدةن فشار بخةنة سةر عةشرةتةكاني ئيَمة ضونكة لة سةرؤكةوة نزيك بووين، بؤ ئةوةي ئةو تؤمةتانة بخريَنة لاوة كة ثةيوةندييان بة كويَتةوة هةية".\nراشي طةياند كة زةحمةتة ئةوان بتوانن بؤي تيَبكةون و واستةي بؤ بكةن، طةرضي لة كؤبوونةوةكةشدا فشاري زؤريان خستة سةرمان.\nزياء راسان مةشقكردوويةكي IWPR ة لة بةغداد


رێبەر ئەحمەد: تشتێ کو پەکەکێ ئەنجامدای، ناهێتە قەبوولکرن - دارکا مازی\nرێبەر ئەحمەد: تشتێ کو پەکەکێ ئەنجامدای، ناهێتە قەبوولکرن\nوەزیرێ ناڤخوەیێ ھەرێما کوردستانێ رێبەر ئەحمەد ئەنجاما جڤینا لگەل لژنەیا ناڤخوەیا پارلەمانێ کوردستانێ ئاشکەرا کر.\nوەزیرێ ناڤخوەیێ ھەرێما کوردستانێ رێبەر ئەحمەد ئەنجاما جڤینا لگەل لژنەیا ناڤخوەیا پارلەمانێ کوردستانێ ئاشکەرا کر و راگھاند؛ ئەو رەفتارێن پەکەکێ شەرمەزار دکەن و تەڤی کو پەکەکێ دەستیری ژ لایێ حکوومەتا ھەرێما کوردستانێ نینە، ل دەڤەرێن سنۆری و د کووراھیا ئاخا کوردستانێ دا بنپێکرنان دکەن، تشتێ کو ل ھەمبەر پێشمەرگە ئەنجام دای، ناهێتە قەبوولکرن.\nرێبەر ئەحمەد د جڤینا چاپەمەنیێ دا راگھاند: “ئەم ئیرۆ لگەل لژنەیا ناڤخوەیا پارلەمانێ کوردستانێ کۆم بووین و دەربارێ یەکەیا پاسەوانی دا ئاخڤتین، کو پەیرەوا وێ دەرچوویە و ل ئەنجوومەنا وەزیرانە، رێنمایێن پێویست ل وەزارەتا ناڤخوە دەرچوونە ژ بۆ رێکخستنا یەکەیا پاسەوانی و دەستبکارکرنا ستافا یەکەیا پاسەوانی ل وەزارەتا ناڤخوە.”\nوەزیرێ ناڤخوە ل سەر یەککرنا یەکەیێن پێشمەرگە ئاشکەرا کر کو پارتیا دەمۆکراتا کوردستانێ (پەدەکە) یەکەیا 80 خستیە بن سەرپەرشتیا وەزارەتا پێشمەرگە و گۆت: “ئەم ھێڤی دکەین برایێن مە یێن ل ئێکەتیا نشتمانی یا کوردستانێ (یەنەکە) ژی ڤێ بریارێ بدەن و یەکەیێن 70 ژی بکەنە د ناڤ وەزارەتا پێشمەرگە دا، ئەڤە پرۆسەیەکا ھێسانترە ژ یەکەیا پاسەوانی.”\nرێبەر ئەحمەد دیار کر تشتێ کو پەکەکێ ل ھەمبەر پێشمەرگەیان ئەنجام دایی، ناهێتە قەبوولکرن. پێشمەرگە ماف ھەیە کو ل ھەموو جھێن ھەرێما کوردستانێ لڤ و تەڤگەران بکەت.


بەشی ٤ پەیوەندی مرۆڤەکان (تاکەکەسەکان) و ئۆرگانیزاسیۆن\nلە هەموو ئورگانیزاسیۆنێکدا مرۆڤ وەک گرینگترین سەرچاوە پێناسه دەکرێت، رەنگه ئەم دەستە واژەیەمان زۆر گوێ لێبووبێت و لامان وەک جۆرێک کلیشەی لێهاتبێ، بەڵام بەو حالەش ئەمە راستیەکی حاشا هەڵنەگره. .\nلە لێکۆلینەوەیەکی زانستیدا سالی ١٩٩٩ لە هەموو ئۆرگانیزاسیۆنه ئەمریکاییەکان دەرکەوت که سەرچاوەی مرۆڤی بەتەنها ئەرزشی لە هەموو سەرچاوە فیزیکیەکان ( پاره، بینا، ماشێن، و هتد...) زیاتره. لە رێکخراوەگەلێک کە خەدەمات دەدەن یان له پارته سیاسەکان ئەم سەرچاوە مرۆڤیه ئەرزشی زۆر زیاتریشی هەیه.\nلە تیئۆریه کلاسیکیەکانی ئۆرگانیزاسیۆندا مرۆڤ وەک جۆرێک کەرەستەی بەرهەمێنان پێناسەی بۆ دەکرا، لەم پێناسه کلاسیکەدا مرۆڤ «شتێک» بوو کە دەتواندرا کۆنترۆل و مانیپۆله بکرێت، رێک بە شێوەی کەرەستەکان. دەرەنجامی ئەم شێوە روانینه ماندو بوون، بێزاری و سازبوونی کۆمەلێک کێشەی دەروونی بۆ ئەندامانی ئەم رێکخراوانه بوو، لێکۆلینەوەکانی دوواتر دەریانخست کە ئەم تێروانینه وادەکات کە تاکەکان خۆیان لە ئیش کردن بدزنەوە و تا بەرێوەبەری کۆنترۆلی زیاتریان بخاته سەر ئەندامانیش شێوەی نوێتر بدۆزنەوە بۆ خۆدزینەوە لە ئەرکەکانیان.\nدەرەنجامی ئەم لێکۆلینەوانه بوو بەوەیکه مرۆڤەکان هەریەکەو پێداویستی تاکی خۆیان هەیه، و ناکرێت مرۆڤ بە شێوەی کەرەسته کۆنترۆل و مانیپۆله بکرێت. ئەم رونینه نوێیه که دەرەنجامی لێکۆلینەوە تازەکان بوو، بووه هۆی ئەوەیکه کارناسانی ئەم بوواره پکەونه شوێن دیتنەوەی بالانسێک لەمابەینی پێداویستیه مرۆییەکان لە لایەک و چاوروانیەکانی رێکخراوەکەش بۆ بەرهەمهێنان و چالاک بوون لە لایەکیتر..\nیەکێک لە ناسراوترین دەقه فکریەکان دەربارەی جێگەی تاکەکان لە ئۆرگانیزاسیۆندا گفتگۆی کریس ئارگیریس و هێربێرت سایمۆنه، ئارگیریس لەم پەیوەندیەدا دەڵی: لێکۆلەرەوەکان ئەمرۆ ئیتر تەنیا بەدوای ئەوەوە نین کە چۆن رێکخراوەکان کارامەتر دەبن، بەڵکوو پرسیاری نوێ دەورووژێنن، بۆ نموونه ئۆرگانیزاسیۆنەکان بۆ کێ و چ کەسانێک ساز بون و فۆرمیان پێدراوە؟ چەندە رێکخراوەکان دەتوانن ئینسانی بن و لە هەمان کاتیشدا کارامەییان لەدەست نەدەن؟\nئارگریس پێیوایه تا هەرچەنده ئۆرگانیزاسیۆنەکان لە کۆمەلگای نوێ و مۆدێرندا «ئینسانیتر» بن، بەو میزانەش کارامەییان زیاتر دەبێت، ناوبراو جەخت لەسەر ئەوە دەکات کە قەواره و فۆرمی هەر رێکخراوەیەک دەبێ بە شێوەیەک بێت کە تاکەکان هەست بە ئاسوودەیی پکەن تێیدا و لەوەها حالەتێکدایه کە کارامەییان زیاتر دەبێت. بۆ ئەم مەبەستەش پێشنیار دەکات کە رێکخراوەکان فۆرمێکی ئۆفۆقییان هەبێت و تا بۆیان دەکرێت لە قالبی هەیرارکی کەم بکەنەوە، ئەو ئەرکانەی به ئەندامانی دەسپێرن گۆرانکاریان تێدا بکرێت و سەرجەم بە شێوەیەک هەلسووکەوت پکەن کە تاکەکان خۆیانی تێدا بدۆزنەوە و خۆیان بە بەشێک لە چوارچێوەی گشتی رێکخراوەکە بزانن. ئەم شێوە هەڵسووکەوته لە هەر ئۆرگانیزاسیۆنێکدا لە چاوی ئارگریسەوە دەبێته هۆی کارامەیی و رازی بوونی زیاتر لەنێو ئەندامەکانیدا..\nهێربێرت سایمۆن زۆر به گۆماناوه دەروانێته بۆچوونەکانی ئارگیریس، سایمۆن دەڵی: لە تەکامولی مێژووییدا هیچ بەڵگەیەک بۆ ئەوە نیه که مرۆڤەکان بتوانن بەبێ بوونی سیستەمێکی تۆکمه لە ئۆتۆریته پێشکەوتنیان بێت و بگەنه دەرئەنجامی عەقلانی، ئەوەی کە ئارگیریس پێی دەڵێت مرۆڤی خۆپێگەییشتوو، بە بۆچوونی سایمۆن ناتوانێت گەشه بکات کاتێک قەوارەو ستروکتووری ئۆتۆریته تێکدەشکێت..\nسەرەرای بوونی جیاوازی زۆر، ئارگیریس و سایمون هەردووکیان لەسەر ئەوە کۆک بوون که هەموو رێکخراوێک دەبێت باڵانسێک بدۆزێتەوە بۆ پێداویستیه تاکی و مرۆییەکان و گەشه کردن. ئۆرگانیزاسیۆن ناکرێ تەنیا بەشێوەیەک فۆرم بدرێت که تاکەکان تێیدا هەست بە خۆشی و گەشەپێدانی خۆیان بکەن، بەڵکوو دەبێ هەست بە برپرسایەتی بکەن و حەول بۆ بەرهەم هێنان بدەن، بەرهەمێک کە لە کۆمەلگادا لایەنگر و کریاری بۆ پەیدا بێت..\n. پێداویستییەکانی مرۆڤ کامانەن؟\nلەسەرەوه باسمان لە پێداویستیەکانی تاک لەناو ئۆرگانیزاسیۆندا کرد، لێرەدا دەچینه سەر ئەوەی ئەم پێداویستیانه کامانەن، ئەم سەرەتایەکه لە ورووژاندنی «تیئۆرییەکانی پێداویستی»، کە سەرقالی ناسینی پێداویستی تاکه مرۆڤەکانه، ئەم ناسینه پێویسته چوون زۆر کاریگەری هەیه لەسەر رەفتاری تاکەکان.\nتیئۆریه پالنەریەکانی (مۆتیواسیۆن تیئۆری) «ماسلۆو» دیارترین و کاریگەرترین دەقن لە دەست نیشان کردنی پێداویستە بنەرەتیەکانی مرۆڤ. ماسلۆو خۆی دەرەوون ناس بوو و نووسینەکانیشی لە پەیوەندی لەگەڵ کاری ئۆرگانیزاسیۆن و رێکخستندا نەبوو بەڵام زیاترین کەڵکی لێ وەرگیرا بۆ دانی ئەنگیزه (مۆتیواسیۆن) بەئەندامان و خەلکانێک کە لەناو رێکخراوەکاندا کاریان دەکرد.\nماسلۆو پێیوایه هەر مرۆڤێک پێنج پێداویستی بنەرەتی هەیه، کە حالەتێکی هەرەمییان (هەیرارکی) هەیه و ئەگەر پێداویستیەکانی خوارەوە جێبەجێ نەکرێن ئەوانەی سەرەوەش ناتوانن هیچ کاریگەریەکیان لەسەر رەفتاری مرۆڤ هەبێت..\nئەم پێنج پێداویستیە بە تەرتیب ئەوانەن:\nیەکەم: پێداویستیە فیزیۆلۆژیکەکان وەک برسیەتی، توونیەتی، خەوتن و هتد... بە گوێرەی ئەم تیئۆریه ئەم پێداویستیانە ئەگەر بکەوێته حالەتی جێبەجێ کردنەوە ئیتر حالەتی پالنەریان نامێنێ و هەموو تواناکان دەکەونەگەر بۆ جێبەجێ کردنی پێداویستی دواتر.\nدووهەم پێداویستی ئەمنیەت: ئەم پێداویستیە هەم حالەتی فیزیکی لەخۆ دەگرێ هەمیش حالەتی ئیحساسی، ماسلۆو پێیوایه لەشوێنێک کە ئەمنیەت و یاسا هەبێت مرۆڤەکان هەست بە ترس ناکەن و ئەوە مەیلیان زیاتر دەکات بۆ ئەنجامی ئەرکەکانیان..\nسێهەم پێداویستیه کۆمەڵایەتیەکان: هەر مرۆڤێک کۆمەلێک پێداویستی کۆمەڵایەتی وەک بوونی دۆست و برادەر، بوون لە لانیکەم گرووپێکیی کۆمەڵایەتی و سازدانی پەیوەندی ئیحساسی لەگەڵ مرۆڤەکانیتر هەیه. ماسلۆو پێیوایه نەبوونی ئەم پەیوەندیانه دەبێته هۆی دوورکەوتنەوە لەو ژینگەیەی مرۆڤی تێدا دەژی، بەڵام کاتێک جێبەجێ دەکرێن ئیتر ئەمانەش حالەتی پالنەریان نامێنێ و پێداویستیتر پەیدا دەبێ.\nچوارەم پێداویستی ستاتووس و پرێستیژ: بە گوێرەی ماسلۆو ئەمە دوو حالەتی هەیه، یەکەم ئەوەیکە مرۆڤ لە لایەن کەسانی دەورووبەریەوە بە فەرمی بناسری و کەسانیتر ئەرزش بۆ کارەکانی دابنێن. دووهەم ئەوەیکە مرۆڤەکە بۆخۆی ئەرزش بۆخۆی و تواناییەکانی خۆی دابنێ. جێبەجێ بوونی ئەم پێداویستیە وادەکات مرۆڤ بڕوا بەخۆی پچێته سەرێ و هەست بەوە نەکات که ژێردەستی کەسانیتره..\nپێنجەم پێداویستی خۆ مورتاح کردن: ئەم پێداویستیە بە گوێرەی بۆچوونەکانی ماسلۆو گرنگترین پێداویستی مرۆڤه و دەکەوێته سەرووی هەموو ئەوانەیتر. لێرەدا مەبەست ئەوەیه کە تا چەنده هەر تاکێک دەتوانێ کەڵک لە توانایی و پۆتەنسیالی خۆی وەرگرێ. ماسلۆو پێیوایه ئەمە نیهایەتی ئارەزووی هەر تاکێکه و لە مرۆڤیشەوە بۆ مرۆڤ لە گۆران دایه. ئەم خۆ مورتاح کردنه نایەتەدی مەگەر چوار خالەکەی سەرەوە جێبەچی کرابن، هەر بۆیه ئەم کەسانەی کە دەتوانن ئەم پێداویستیە دابین بکەن ژمارەیان زۆر کەمە.\n. سەرەرای ئەوەی ماسلۆو ئەم پێداویستیانەی ئیشارەتمان پێدا لە خوارەوە بۆ سەرەوە ناو دەبات و پێوایه پەیوەندیەکی ئۆرگانیکیان بە یەکەوە هەیه بەڵام جەختیش لەسەر ئەوە دەکات کە مرۆڤکان جیاوازیان هەیه و رەنگه بۆ هێندێک کەس پێویست نەکات پێداویستیەک سەد لە سەد جێبەجێ کرابێت بۆئەوەی پێداویستی دواتر بێته گۆرێ..\nبۆچوونەکانی ماسلۆو لەبابەت تاک و پێداویستیەکانی بێ رەخنه نەبوون و یەکێک لەوانەی کە بۆچوونەکانی ماسلۆوی پێ ناروون بوو دەیوید مەک کلالەنده. ناوبراو گەشەی بە شێوەیەکیتر لە تیئۆری پالنەری دا کە بە پێچەوانەی ماسلۆو شێوەیەکی هێرەمی نیه و وەک بۆخۆی ئیشارەتی پێدەدا مرۆڤ پێویست ناکا حەتمەن پێداویستیەک جێبەجێ بکات بۆ ئەوی بێته سەر پێداویستی دواتر..\nمەک کلالەند کە بۆچوونەکانی ئەمرۆ زیاترین لایەنگریان هەیه، پێداویستیە بنەرەتیەکانی مرۆف بە سێ بەش دابەش دەکا.\nیەکەم پێداویستی بۆ دەسەڵات: ناوبراو دەلێ ئەم مرۆڤانەی هەست بە پێداویستی بۆ گرتنی دەسەڵات دەکەن زۆر سەرقالی ئەوەن که کاریگەریان لەسەر کەسانیتر هەبێت و بە شێوەیەک کۆنترۆلیان بکەن. ئەم مرۆڤانه هەست بە نزیکی لە شوێنگەلێک دەکەن کە پێیان وایه ستاتووس و پرێستیژیان دەداتێ، هەموو کات چاویان لەو شوێنانەیە کە دەوری بەرپرسایەتییان پێدەدا. کاراکتێری ئەم شێوە مرۆڤانه جۆرێکه کە رێتۆریکیان باشه و پێیان خۆشه لە بۆنەکاندا قسە بۆ خەلکانیتر بکەن.\nدووهەم پێداویستی بۆ تێکەڵاو بوون: مەک کڵالەند دەڵی هەموو مرۆڤێک پێداویستیەکی بنەرەتی بۆ تێکەل بون و تەعامول لەگەڵ خەڵکانیتر هەیه. ئەوانەی کە زۆرتر هەست بەو پێداویستیە دەکەن کەسانێکن کە زیاتر سەرقالی ئەوەن کە خۆشەویست بن، هەر بۆیه زۆر جار خۆیان لە کێشه و رەخنه دەدزنەوە و نیگەرانن کە دەستی رەد لەلایەن کەسانی دەورووبەریانەوە بە سینگیانەوە بندرێت. هەڵسووکەوتی ئەم کەسانه بە شێوەیەکه کە دڵی کەس لێیان نەیەشێ و پەیوەندی باشیان لەگەڵ هەمووکەس هەیه و یارمەتی کەسانیتر دەدەن کە موشکیلەیان هەیه..\nسێهەم، پێداویستی بۆ دەرەنجامی باش: لە کاتێکدا دەگووترێ خواردن پێداویستیە بۆ برسی نەبوون بەو پێیەش ئیشێ باشتر کردن پێداویستیه بۆ بەدەست هێنانی دەرەنجامی باشتر. ئێشی باشتر کردن بەو مانایەیە کە مرۆڤ شتێک بکات کە پێشووتر نەیکردووە، ئەو تاکانەی کە هەستی پێشکەشکاریان زۆر لەناودایه زۆربەی کاتەکان زیرکەن کە مەجالی گوونجاو بدۆزنەوە و هەر ئەوەشه کە لە مرۆڤی دیکه جیایان دەکەتوە.\nئەم جۆره کەسانه زۆربەی جاران لە مەجالگەلێک دەگەرێن کە بۆخۆیان بەرپرسیاری بەدەستەوە بگرن بۆ لەناوبردنی تەنگووچەڵەمەکان، لە لایەکی ترەوە هەدەفی گەوەره بەڵام گوونجاو بۆخۆیان دیاری ئەکەن، زۆر بەدوای دەرەنجامی باشەوەن و دەشترسن لە دۆران. پێوانەیەکی دیکه بۆ ئەم شێوە مرۆڤانه ئەوەیه که ریسک دەکەن بەڵام ریسکی لۆژیکی، باش ئەنالیزی بابەتەکان دەکەن پێش ئەوەی هەر بریارێک بدەن. لە لایەکی دیکەوە زۆر پێویستیان بەوەیه کە وڵامی خێرا وەرگەرنەوە لەبابەت ئەو ئیشانەی کە کردوویانه، زۆر بۆیان گرینگ نیه هاوکارەکانیان چۆن دەرواننه ئیشەکەیان بەڵکوو گەییشتن بەو ستانداردەی کە خۆیان دیاریان کردووە گرینگه بەڵایانەوە.\nسیسیتەم بۆ سزا دان و تەشویق کردن (هاندان).\nکاتێک باس دێته سەر کارامەبوونی زیاتر و باشتر، ئایتێمی تەشویق کردن و سزا دان زیاترین سەرەنج بۆلای خۆی رادەکێشێ. ئەم سیستەمە لە تیئۆریەکانی ئۆرگانیزاسیۆندا به (ئینتێنسیڤ سیستەم) یان سیستەمە تەشویقیەکان (هاندەریەکان) ناسروان.\nئامانج لە دانانی ئەم سیستەمە ئەوەیه کە تاکەکانی هەر رێکخراوەیەک بە شێوەیەک هەڵسووکەوت پکەن کە لەگەڵ ئەو ئەمانجەی کە رێکخراوەکە بۆخۆی دیاری کردوە زیاترین نزیکی و هاوخەتی هەبێت. کاتێک ئەم هەلسووکەوته بیندرا ئەوە تەشویق دەکرێن یان بە پێچەوانه کاتێک ئەوە نەبیندرا ئەوە سزا دەدرێن.\nکێ تەشویق دەکرێت؟\nبە گشتی تەشویق کردن لە هەر رێکخراوەیەکدا دەبێت لەسەر ئەم سێ خالەی خوارەوە جیا بکرێتەوە.\nیەکەم: تەشویقی تاکەکەسی، کە هەر تاکێک خۆی دەتوانێ لەسەر ئەساسی کارامەییه تاکیەکانی خۆی و هەلسووکەوته ئیجابیەکانی وەریبگرێت..\nدووهەم: تەشویقی گروپی، ئەمه بە گرووپێک لە ئەندامان لە رێکخراوەکەدا دەدرێت کە پێکەوە کارێکی هەوبەشیان کردووە و دەرەنجامی باشی بۆ رێکخراوەکە بووه.\nسێهەم: تەشویقی سیستەمی، کە بە سەرجەم ئەندامانی رێکخراوەکە دەدرێت.\nشێوەکانی تەشویق کردن.\nبە گشتی ٢ شێوه تەشویق کردن لە ناو رێکخراوەکاندا بوونی هەیه.\nیەکەم: تەشویقی ریئالی کە مانای دانی پاره، سیاره خانوو و بە گشتی هەرشتێک کە حالەتی فیزیکی بۆ مرۆڤ هەبێت.\n.دووهەم: تەشویقی سیمبۆلی کە مانای دەستخۆشانه لەلایەن بەرپرسانەوەیه، جا ئەگەر ئەم کاره لە بۆنه گشتیەکاندا بکرێت باشتره.\nچی تەشویق دەکرێت.\nبە بۆچوونی کلاسیک تەشویق کردن یان بۆ رەفتاری باش و گوونجاوه یان بۆ دەرەنجامی باش و ئیجابی، بۆ نموونە ماکس وێبێر لە پێناسەی قەوارەی رێکخراوەی بۆرۆکراتی (هەرێمی) دەڵیت، ئەوەی کە دەبێت تەشویق بکرێت توانایی تاکه بۆ بەرێوەبردن و بەکارهێنانی یاساکان بەشێوەیەکی دوروست، بەبێ لەبەرچاو گرتنی ئەو دەرەنجامەی کە دەیبێت بە تاکەکە خۆی..\nخوێندنەوە نوێترەکان تێکەڵاوێک لەهەر دوو حالەتەکە بە گوونجاترین شێوە دەزانن..


ڕاپۆرت – پەڕە 2 – basknet.org\nبەمەبەستی بەرچاوڕونی و ئاستی بەرەو پێش چونی كەیسی تۆماركردنی سكاڵا لەسەرتۆمەتبارانی فرۆشتنی چەكی كیمیایی ،كۆمەڵەی قوربانیانی كیمیابارانی هەڵەبجە سیمینارێكی ڕێكخست پارێزەرێكی ئەو كەیسەش دەڵێت 27ی تشریی دووەمی2018 دادگایی كردنی تۆمەتبارانی فرۆشتنی چەكی كیمیایی بەڕێوە دەچێت.. جەمال جەلال ، پارێزەر و ئەندامی تیمی پارێزەرانی داوای قەرەبوولە لێدوانێكیدا ڕایگەیاند ” پاش ئەوەی …\nسعودییە: دانى نا به تاوانه كه يدا\nدواى ئه وه ى وتەبێژی داواكاری گشتی سعودییە ئاشكرای كرد، كە رۆژنامەنووسی ڕەخنەگری وڵاتەكەی لەنێو باڵەخانەی كونسوڵخانەی ئەو وڵاتە لە شاری ئیستەنبۆڵ كوژراوەو تەرمەكەی پارچە پارچە كراوە. له و باره يه وه ماڵپەری نەشرە بڵاویكردۆتەوە، وتەبێژی داواكاری گشتی سعودییە ئاشكرای كردووە، كە رۆژنامەنووسی ڕەخنەگری عەرەبستان لە بارەگای كونسوڵخانەی ئەو وڵاتە …\nئه‌ردۆغان: مه‌خموور هێلانه‌ی په‌كه‌كه‌یه\nله كاتی گه‌ڕانه‌وه‌یدا له پاریسی پایته‌ختی فه‌ڕه‌نسا، ره‌جه‌ب ته‌یب ئه‌ردۆغان وه‌ڵامی پرسیاری رۆژنامه‌نوساندا هه‌ره‌شه‌ی له شارۆچكه‌ی مه‌خوری سه‌ر به پارێزگای هه‌ولێر كرد، وتى نه‌ته‌وه یه‌كگرتووه‌كانیش ئیدی له‌م كاره بێزار بووه، ده‌یه‌وێت ئه‌وێ تێكبدات.. ره‌جه‌ب ته‌یب ئه‌ردۆغان له‌وه‌ڵامی رۆژنامه‌نوسان گوتی :ته‌نها قه‌ندیل نییه و بابه‌تی مه‌خمووریش له ئارادایه، مه‌خموور هێلانه‌ی په‌كه‌كه‌یه. …\nرابەری گشتی بۆ دیپلۆماتیک : ئەو سەرە گەورانە وایان کردوە قەت دەنگی خەڵکی بە راستی نەچیتە ناو سندوقەکانەوە\nبەرێزمامۆستا عیرفان علی عبدالعزیز رابەری گشتی بزووتنەوەی ئیسلامی ئەمرۆ شەممە رێکەوتی ٢٠١٨/١٠/٢٧لەنوسینگەی تایبەتی خۆی لە شاری سلیمانی لە دیداریکی رۆژنامەوانی دا لەگەڵ ویب سایتی (دیپلۆماتیک مەگەزین) لەسەر بارودۆخی عیراق و کوردستان و چەند تەوەریکی دیکە ئاخاوتنی کرد. رابەری گشتی لە سیاسەت کردندا ھەمیشە باجی ھەڵویست و مەبدەئی خۆمان داوە ، …\nرۆژنامه‌ی واشنتن پۆست: دوا وتاری جه‌مال خاشقچی رۆژنامه‌نووسی سعوودی بڵاوكرده‌وه\nرۆژنامه‌ی واشنتن پۆستی ئه‌مه‌ریكی، دوا وتاری جه‌مال خاشقچی رۆژنامه‌نووسی ناوداری سعوودی بڵاوكرده‌وه. دوا وتاری خاشقچی له‌ژێر ناوی “ئه‌وه‌ی جیهانی عه‌ره‌بی له هه‌موو شتێك زیاتر پێویستی پێیه‌تی ئازادی راده‌ربڕینه” به‌ڵام ئه‌و وتاره‌ی هێشتا بڵاونه‌كرابووه‌وه كه دیارنه‌ما. جه‌مال خاشقچی له وتاره‌كه‌یدا باسی دابه‌زینی زیاتری ئاستی راده‌ربڕین له راگه‌یاندنی عه‌ره‌بی و كاریگه‌ری ده‌وڵه‌ت …\nدۆسیه و برۆژه ى ليسي 119 به ره و ئيصلاح و كانديدان له م لينكه ببينه\nدۆسیه و بروزه ى ليسي 119 به ره و ئيصلاح و كانديدان له م لينكه ببينه .. http://www.kurdiu.org/index.php/ku/news/kurdistan/download/22_269eb64209b7763102ae91d84eb8e172 بروزه ى ليستى 119 به ره و ئيصلاحبروزه ى ليستى 119 به ره و ئيصلاح http://www.kurdiu.org/index.php/ku/news/kurdistan/download/22_269eb64209b7763102ae91d84eb8e172 ش.ك\nپەڕە 2 of 10«12345\t»\t...کۆتا »


قادر عه‌زیز: پارتی بۆ شاردنه‌وه‌ی شکسته‌کانی دروشمی ده‌وڵه‌تی کوردی به‌رزده‌کاته‌وه | ROJnews\nقادر عه‌زیز: پارتی بۆ شاردنه‌وه‌ی شکسته‌کانی دروشمی ده‌وڵه‌تی کوردی به‌رزده‌کاته‌وه\nیەكشەممە, 15 ماي 2016 - 09:11\nسکرتێری حزبی ئایده‌ی کوردستان، ره‌خنه‌ی توند له پارتی دیموکاتی کوردستانی-عێراق ده‌گرێت و پێیوایه پارتی دروشمی ده‌وڵه‌تی کوردی بۆ شاردنه‌وه‌ی شکسته‌کانی خۆی له حوکمڕانی و سیاسه‌ته نا نه‌ته‌وه‌ییه‌کانی به‌کاردێنێت.\nله به‌شی دووه‌می دیداره‌که‌یدا له‌گه‌ڵ رۆژنیوز، قادر عه‌زیز، سکرتێری حزبی ئاینده‌ی کوردستان به‌درێژی باس له هۆکاره‌کانی پشت بانگه‌شه‌ی پێکهێنانی ده‌وڵه‌تی کوردی و ریفراندۆم له‌لایه‌ن پارتی-یه‌وه و سه‌باره‌ت به ره‌وشی عێراقیش، قادر عه‌زیز، پێیوایه بابه‌ته‌که زۆر گه‌وره کراوه و ده‌شپرسێت: بۆچی په‌رله‌مانتاره کورده‌کان ئه‌وه‌ی بۆ په‌رله‌مانی عێراق کردیان بۆ دوو شه‌ڕه بۆکس، بۆچی ئه‌مه‌یان بۆ په‌رله‌مانی هه‌رێم نه‌کرد و بێده‌نگ بوون.؟\nرۆژنیوز: له‌لایه‌که‌وه باسی دروستبوونی ده‌وڵه‌تی کوردی ده‌کرێت، له‌لایه‌کی تریشه‌وه ده‌روازه‌ی سنوری نێوان دوو پارچه‌ی کوردستان داده‌خرێت، هه‌روه‌ها به‌رامبه‌ر ئه‌و شه‌ڕ و په‌لاماردان و کۆمه‌ڵکوژییه سیاسه‌تی جینۆسایده‌ی به‌رامبه‌ر کوردانی باکور ده‌کرێت، به‌ڵام به‌جۆرێک له‌جۆره‌کان حزبه‌کانی باشور بێده‌نگن، ئه‌م بێده‌نگی و دژیه‌کییه بۆ.؟\nده‌وڵه‌تی کوردی خه‌ونی تێکڕای نه‌ته‌وه‌ی کورده\n- ئه‌م بێده‌نگییه‌ش یه‌کێکه له‌و فشار و ترس و دۆخه‌ی که پارتی دروستیکردووه له‌باشوری کوردستان، دۆخێکی خراپ دروستبووه که ده‌بێت کۆتایی پێبێت، دروستبوونی ده‌وڵه‌تی کوردی خه‌ونی تێکڕای نه‌ته‌وه‌ی کورد و هه‌موو خه‌ڵکی کوردستانه، به‌ڵام ئه‌وه‌ی له‌سه‌ر ئه‌رزی واقیع ده‌یبینین پێچه‌وانه‌ی بانگه‌شه‌ی ده‌وڵه‌تی کوردستانه، تۆ نابێت بانگه‌شه‌ی دروستکردنی ده‌وڵه‌تی کوردستان بکه‌یت و له‌لایه‌کی تره‌وه دام و ده‌زگای نه‌ته‌وه‌یی و نیشتیمانی له‌م هه‌رێمه له‌ناوبه‌ریت، نابێت داوای ده‌وڵه‌تی کوردستان بکه‌یت و سنور له‌نێوان دوو پارچه‌ی نه‌ته‌وه‌که‌ت دابخه‌یت، داوای ده‌وڵه‌تی کوردستان بکه‌یت و هه‌رچی داهاتی ئه‌م میلله‌ته هه‌یه بۆ خۆتی ببه‌یت و تاڵانی بکه‌یت، ده‌وڵه‌تی کوردستان کۆمه‌ڵێک پێگه‌ی هه‌یه، یه‌کێک له‌وانه بوونی دام و ده‌زگای نه‌ته‌وه‌ییه تۆ نیته، یه‌کێک له‌وانه ژێرخانی ئابورییه تۆ وێرانت کردووه، خاڵێکی تر پشتیوانی نه‌ته‌وه‌ییه تۆ له‌ئێستادا ئه‌و پشتیوانییه‌ت تێکداوه، یه‌کڕیزی نه‌ته‌وه‌ییت تێکداوه، بۆیه ئه‌گه‌ر بمانه‌وێت ده‌وڵه‌تی کوردستان دروستبکه‌ین ده‌بێت زیاتر کاری بۆ بکه‌ین وه‌ک نه‌ته‌وه، نه‌ک ته‌نیا له راگه‌یاندنه‌کانه‌وه قسه‌ی لێبکه‌ین، به‌ڵام بۆ دروستبوونی ده‌وڵه‌تی کوردی ده‌بێت به‌پراکتیکی کاری له‌سه‌ر بکه‌ین، ئێستا دوا په‌یامی مه‌سعود بارزانی خۆی ده‌ڵێت، که ئێستا کاتی ده‌وڵه‌تی کوردستان نییه، ده‌ڵێت ریفراندۆم بکه‌ین، به‌ڵام ئه‌نجامی ریفراندۆمه‌که رانه‌گه‌یه‌نین، یانی ده‌وڵه‌تی کوردستان ده‌م و ده‌ست رانه‌گه‌یه‌نرێت به‌ڵکو له‌کاتێکی گونجاو ده‌وڵه‌ته‌که رابگه‌یه‌نرێت، باشه ئه‌گه‌ر تۆ ده‌وڵه‌تی کوردستان راناگه‌یه‌نیت ریفراندۆمت بۆچییه؟ چونکه هه‌موومان ده‌زانین رای هه‌موو کوردستان بۆ ریفراندۆم و بۆ دروستبوونی ده‌وڵه‌تی سه‌ربه‌خۆ چییه، کاتی خۆشی له‌ساڵی 2005 ئه‌مه کراوه، ئیتر ریفراندۆمی بۆچییه، پێم باشه کاک مه‌سعود ریفراندۆمێک سازبکات بزانێت خه‌ڵک چییان له‌و ده‌وێت، بۆیه ئه‌وه‌ی که پێویسته کاک مه‌سعود بیزانێت که ئێستا خۆی به سه‌رۆکی هه‌رێم ناوده‌بات ئه‌وه‌یه، که خه‌ڵک چییان له‌و ده‌وێت پێش ئه‌وه‌ی به حسابی خۆی ده‌وڵه‌ت دروستبکات.\nخه‌ڵک داوای ئه‌وه‌ده‌کات بارزانی به‌زۆر له پۆسته‌که‌ی نه‌مێنێته‌وه\nله‌درێژه‌ی قسه‌کانیدا ده‌رباره‌ی هه‌وڵه‌کاین بارزانی بۆ دروستبوونی ده‌وڵه‌تی کوردی قادر عه‌زیز وتی: خه‌ڵک داوای ئه‌وه ده‌کات که ئه‌و به‌زۆر له پۆسته‌که‌ی نه‌مێنێته‌وه، رێزله یاسا و ده‌ستاوده‌ستکردنی ده‌سه‌ڵات بگرێت، رێز له دیموکراسی و سه‌روه‌ری یاسا بگرێت، سیاسه‌تێکی نه‌ته‌وه‌یی بگرێته به‌ر به‌رامبه‌ر پارچه‌کانی تری کوردستان، ده‌ست هه‌ڵگرێت له قۆرغکردنی داهاتی نه‌وت و قۆرغکاری نه‌مێنێت، داهاتی نه‌وت به‌شێوه‌یه‌کی شه‌فاف بۆ خه‌ڵکی کوردستان بگه‌ڕٍێته‌وه و هه‌موو خه‌ڵکی کوردستان به‌شداری بکات له‌م حکومڕانییه، وه‌ک له‌م رۆژانه‌دا زاڵمای خه‌لیلزاد له‌میانی چاوپێکه‌وتنێکدا باس له‌وه‌ده‌کات، ئه‌گه‌ر کورد بیه‌وێت ده‌وڵه‌ت دروستبکات یه‌کێک له‌مه‌رجه‌کانی ئه‌وه‌یه چاکسازی بکات، چاکسازی هه‌نگاوێکی گرنگه بۆ پێکهێنانی ده‌وڵه‌ت، بۆیه کاتێک رێگه به چاکسازی ناده‌یت، ئیتر باسی چی له پێکهێنانی ده‌وڵه‌ت ده‌که‌یت، ئه‌مه به‌ڕاستی موزایه‌ده‌یه، پارتی ئه‌م دروشمه‌ی به‌رزکردۆته‌وه بۆ شاردنه‌وه‌ی شکسته‌کانی خۆی له‌حوکمڕانی، بۆ شاردنه‌وه‌ی ئه‌م سیاسه‌ته نانه‌ته‌وه‌ییه‌ی که گرتویه‌تییه به‌ر به‌رامبه‌ر باکور و رۆژئاوای کوردستان، بۆ ده‌ستگرتن به‌سه‌ر داهاتی نه‌وت و سه‌رقاڵکردنی خه‌ڵکی کوردستان به شتی تر، چه‌ند ئه‌م قه‌یرانانه زیاتر و قوڵتر ببنه‌وه هاواری پارتیش بۆ ریفراندۆم و ده‌وڵه‌تی کوردی به‌رزتر ده‌بێت، که‌سیش بڕوای به‌وه نییه، نه‌ک ئه‌وه‌ی که‌س بڕوای به ده‌وڵه‌تی سه‌ربه‌خۆ نه‌بێت، به‌ڵکو بڕوای به‌م بانگه‌شه‌یه‌ی پارتی نییه، کاتێک له‌سه‌ر ئه‌رزی واقیع پێچه‌وانه‌که‌ی ده‌بینێت و زه‌مینه‌ی تێکدانی ده‌وڵه‌تی کوردستان رۆژبه‌ڕٍۆژ زیاتر ده‌بێت، بۆیه خه‌ڵک باوه‌ڕی پێ ناکات.\nرۆژنیوز: که‌واته پێتوایه چی بکرێت بۆئه‌وه‌ی ئه‌و رێککه‌وتنه سیاسییه‌ی نێوان یه‌کێتی و گۆڕان به‌ده‌ردی رێککه‌وتنی ستراتیژیی نێوان یه‌کێتی و پارتی نه‌چێت که وه‌ک خۆت ئاماژه‌ت پێکرد به باڵاده‌ستی پارتی کۆتایی هات و سه‌رکه‌وتوو نه‌بوو.؟\nرێککه‌وتنی نێوان یه‌کێتی و گۆڕان دووره له قۆرغکاریی\n- ئه‌وه‌ی شکستی به رێککه‌وتنی ستراتیژی نێوان پارتی و یه‌کێتی هێنا ئه‌وه‌بوو رێککه‌وتنێکی زۆر نادیموکراسی بوو، هه‌روه‌ها له‌سه‌روی یاساوه بوو، رێککه‌وتنێک بوو بۆ قۆرغکاری و دابه‌شکردنی داهات و ده‌سه‌ڵات، ده‌ره‌نجامیش بینیمان به قۆرخکاریی ده‌سه‌ڵات بۆ پارتی ته‌واوبوو، رێککه‌وتنه‌که خۆی بۆ قۆرغکاری بوو، بۆیه ئه‌نجامه‌که‌شی به قۆرغکاریی ته‌واو بوو، به‌ڵام ئه‌و رێککه‌وتنه‌ی ئێستای نێوان یه‌کێتی و گۆڕان نا، ئه‌وه‌ی که ئێستا ناوی لێنراوه و رێککه‌وتنی له‌سه‌ر کراوه ئه‌گه‌ر جێبه‌جێ بکرێت دووره له قۆرغکاریی و دووره له دابه‌شکردنی داهات و ده‌سه‌ڵات، چونکه ئه‌گه‌ر ئه‌وانیش مه‌به‌ستی هه‌مان رێککه‌وتنی ستراتیژیی نێوان یه‌کێتی و پارتییان هه‌بێت به‌هه‌مان ده‌رد ده‌چێت، به‌ڵام به‌دڵنیاییه‌وه ئه‌گه‌ر رێککه‌وتنێکی دیموکراسی بێت و له‌پێناو چاره‌سه‌رکردنی قه‌یرانه‌کانی هه‌رێمی کوردستان بێت به‌ڕێگه‌یه‌کی دیموکراسی و یه‌کخستنه‌وه‌ی ناو ماڵی کوردی بێت له‌سه‌ر بنه‌ما و پره‌نسیپی دیموکراسی و گه‌ڕانه‌وه بێت بۆ سه‌روه‌ری یاسا له‌کوردستان، کاراکردنه‌وه‌ی په‌رله‌مان و دام و ده‌زگا شه‌رعییه‌کان و پیاده‌کردنی سیستمیکی په‌رله‌مانیی مه‌ده‌نی له هه‌رێمی کوردستان، ئه‌مانه هه‌موو ئه‌و پره‌نسیپانه‌ن که خه‌ڵکی کوردستان و له‌لایه‌ن لایه‌نه سیاسییه‌کانه‌وه هه‌م پشتیوانی لێده‌کرێت و هه‌م ئه‌و رێککه‌وتنه‌ش به‌وجۆره سه‌رکه‌وتن به‌ده‌ستدێنێت.\nرۆژنیوز: ئه‌گه‌ر له‌دۆخی هه‌رێم لابده‌ین و بچینه سه‌ر دۆخی به‌غدا، به وته‌ی هه‌ندێک له په‌رله‌مانتاران خۆیان پێیانوایه ئه‌وه‌ی له‌ناو حه‌ره‌می په‌رله‌مانی عێراق روویدا ده‌ستی عه‌بادی و موقته‌دا سه‌ردی له‌پشته‌وه‌یه و کاتێک خۆپیشانده‌ران هه‌ڵیانکوتاوه‌ته ناو په‌رله‌مان له‌لایه‌ن هێزه ئه‌منییه‌کانه‌وه هیچ رێگرییه‌کیان لێنه‌کراوه، قسه‌ی تۆ چیه.؟\nهێزه‌کانی عه‌بادی یاسایان په‌یڕه‌و کردووه\n- په‌لاماردانی په‌رله‌مانتاران و سوکایه‌تیکردن پێیان شتێکی خراپبوو و هه‌مووشمان ئیدانه‌ی ده‌که‌ین، به‌ڵام ده‌بێت ئه‌وه بزانین که خۆپیشاندان رویدا رق و توڕه‌یی خه‌ڵک ئه‌مه‌شی تێده‌که‌وێت، ئه‌مه نابێت له‌خۆی زیاتر گه‌وره‌بکرێت، ناشبێت بگۆڕێت به پرسێکی سیاسی گه‌وره، نابێت لایه‌نێک یان چه‌ند لایه‌نێک بیقۆزێته‌وه و بڵێت وتمان به‌غدا ئه‌نجامی نییه و با بگه‌ڕێینه‌وه و هه‌وڵده‌ن بۆ ئه‌جێندای سیاسی خۆیان به‌کاری بێنن، ئه‌مه زۆر خراپه، پێموایه بێگومان عه‌بادی ناتوانێت رێگریی له خۆپیشانده‌ران بکات، ئه‌مان بۆ باسی ئه‌م شته گرنگ و ئه‌رێنی-یه‌ی عێراق ناکه‌ن که به‌پێی ده‌ستوری عێراق هێزی چه‌کدار نابێت دژ به میلله‌ت به‌کاربهێنرێت، یانی سوپا و هێزه‌کانی عه‌بادی کاتێک ده‌یانتوانی رێگریی له‌و خۆپیشاندانه بکه‌ن که‌ته‌قه بکه‌ن یان خه‌ڵک بکوژن، که‌واته ئێستا که ئه‌و هێزانه رێگرییان نه‌کردووه و سوپا و هێزی ئه‌منی به‌کارنه‌هاتووه بۆ کوشتنی خۆپیشانده‌ر ئه‌مه مایه‌ی ئه‌وپه‌ڕی گرنگییه بۆ عێراق، ده‌بێت ئه‌م شانازییه باسبکرێت، له هه‌رێمی کوردستان له‌به‌رامبه‌ر هه‌ڵدانی ورده به‌ردی هه‌ندێک گه‌نج به بیکه‌یسی وه‌ڵام ده‌درێنه‌وه، ئه‌وان بۆچی باسی ئه‌وه ناکه‌ن؟ پاشان له‌گه‌ڵ رێزم بۆ فراکسیۆنه کوردییه‌کان له به‌غدا که ماندووبوون و جێگه‌ی ده‌ستخۆشین، له‌وێ یه‌کگرتویی کوردیان پاراستووه، به‌ڵام بۆچی ئه‌وه‌ی بۆ په‌رله‌مانی عێراق کردیان بۆ دوو شه‌ڕه بۆکس، بۆچی ئه‌مه‌یان بۆ په‌رله‌مانی هه‌رێم نه‌کرد، من پرسیارێک ده‌که‌م ئه‌وه‌ی به په‌رله‌مانی هه‌رێمی کوردستان کراوه به په‌رله‌مانی به‌غدا کراوه؟ که‌واته بۆچی له‌مه بێده‌نگ بوون؟ ئه‌وه‌ی به سه‌رۆکی په‌رله‌مانی هه‌رێمی کوردستان کرا و رێگریی لێکرا و ئه‌گه‌ر قبوڵی نه‌کردایه شه‌ڕ و کوشتن دروست ده‌بوو، بۆ له‌مه بێده‌نگن؟ ئه‌م بانێک و دوو هه‌وایه بۆ خۆیان جوان نییه.\nپارتی ئێستا هاوکاری دوژمنانی عێراق ده‌کات\nهه‌ر له چوارچێوه‌ی پرسی ناکۆکییه‌کانی ناو په‌رله‌مان و ره‌وشی عێراق سکرتێری حزبی ئاینده‌ی کوردستان جه‌ختی له‌وه کرده‌وه: نابێت ئه‌مه‌ی له‌به‌غدا روویدا ئه‌وه‌نده گه‌وره بکرێت و بخرێته خزمه‌تی ئه‌جێِندای لایه‌نێک بۆئه‌وه‌ی به خه‌ڵکی کوردستانی بفرۆشێته‌وه و بڵێ:"نه‌مانوت به‌غدا ئه‌نجامی نیه"، دواجار ئه‌مه‌ش وه‌ک موزایه‌ده به‌کاردێت، بێگومان ئه‌مه رووده‌دات، هاوکێشه‌که له‌به‌رژه‌وه‌ندی ئێمه نییه، به‌شێکیشی ئه‌وه‌یه سیاسه‌تێکی شۆڤێنی له‌به‌غدا هه‌یه، له‌به‌غدا یه‌ک ناوه‌ندی بڕیار نییه و خه‌ڵکی وه‌ک موقته‌دا سه‌ردیشی تێدایه، به‌ڵام ده‌بێت ئه‌وه‌ش بزانین که کورد خۆشی هۆکاره له‌وه‌ی له‌به‌غدا دۆخی به‌وجۆره‌یه، ئێمه ده‌پرسین بۆچی پێشتر حکومه‌ته‌کانی به‌غدا له هه‌ولێر دروست ده‌کران، بۆچی به‌بێ کورد حکومه‌ت دروست نه‌ده‌کرا، ئه‌ی بۆچی ئێستا گه‌یشت به‌م ره‌وشه؟ کاتێک تۆ ده‌که‌ویته دژایه‌تی به‌غدا و بێ ره‌زامه‌ندی به‌غدا نه‌وت ده‌فرۆشیت، کاتێک ده‌چیت هاوکاری دوژمنه‌که‌ی به‌غدا ده‌که‌یت که تورکیا و سعودیه‌یه، کاتێک ده‌چیت سوپای تورکیا دێنیت و له‌باشوری کوردستان جێگیری ده‌که‌یت، ئه‌مه‌ش به‌پێچه‌وانه‌ی هه‌موو عورف و یاسا و ده‌ستورێکه‌وه‌یه له‌عێراق، کاتێک تۆ سوپای تورکیا ده‌هێنیت و ده‌یبه‌یت بۆ باشیک که به‌م هه‌ڵوێسته عێراق و عه‌ره‌ب به‌گشتی نیگه‌ران و ئیستیفزاز ده‌که‌یت، بێگومان ئه‌م رق و په‌رچه‌کرداره‌ی به‌غدا به‌شێکی ده‌ره‌نجامی ئه‌و سیاسه‌ته‌ی هه‌رێمی کوردستانه که پارتی په‌یڕه‌وی ده‌کات، پارتی ئێستا هاوکاری دوژمنانی عێراق ده‌کات، عێراقیش قبوڵی ناکات، په‌رله‌مانتاره‌کانی ئێمه بۆ باسی ئه‌وه ناکه‌ن، بۆچی ناپرسن به چ یاسایه‌ک سوپاس تورکیا له باشوری کوردستانه، به‌پێی ده‌ستور تۆ هه‌رێمێکیت به‌شێکیت له‌عێراق به چ مافێک تۆ سوپای ده‌وڵه‌تێکی دوژمن دێنیت و له‌هه‌رێمه‌که‌ت جێگیری ده‌که‌یت.\nرۆژنیوز:غیابی مام جه‌لال له گۆڕه‌پانی سیاسی کوردیدا چ کاریگه‌رییه‌کی له‌سه‌ر ئه‌م دۆخه‌ی عێراق و هه‌رێمی کوردستان و هاوکێشه‌ی سیاسی کورد دروستکردووه.؟\n- غیابی مام جه‌لال له‌گۆڕه‌پانی سیاسیدا بۆ هه‌موو لایه‌ک کاره‌سات بوو، ئه‌و باڵانسه‌ی ئه‌و توانیبووی رایبگرێت له‌نێوان شیعه و سونه و کورد و به‌غدا و ئه‌مریکا و ئێران، دوای ئه‌و ئه‌و په‌یوه‌ندییه نه‌ما، پاش غیابی مام جه‌لال کێشه‌کان به‌وجۆره قوڵ بوونه‌وه و ره‌وشه‌که وه‌ک ئێستا تێکچوو، هه‌موومان ئێستا هه‌ست به غیابی مام جه‌لال ده‌که‌ین، چ له عێراق و چ له هه‌رێمی کوردستان و چ له ئێران و له هه‌رێمی کوردستان و چ له‌ناو یه‌کێتی و هه‌موو حزبه‌کانی تریش، مام جه‌لال که‌سایه‌تییه‌ک بوو حسابی بۆ هه‌موو شتێک ده‌کرد، ئێستا ئه‌م که‌سایه‌تییه نه‌ماوه له‌ناو یه‌کێتی و بۆ حزبه‌کانی تریش بوو به کێشه‌یه‌کی گه‌وره، بۆیه غیابی مام جه‌لال زیانی گه‌وره‌ی به‌هه‌موومان گه‌یاند.


فه‌رهه‌نگی ناتوندوتیژی ئه‌ركی هه‌موومانه.. – Denegkan\nفه‌رهه‌نگی ناتوندوتیژی ئه‌ركی هه‌موومانه..\nbyحه‌مه‌ی\tFebruary 18, 2011\tگشتی\n((گاندی فه‌رموویه‌تی: پاڵه‌وانانی راسته‌قینه‌ی نه‌ته‌وه‌كان، خزمه‌تكاری نیشتمانن.))\nئه‌گه‌ر ده‌سه‌ڵات به‌شوێن بنیاتنانی كۆمه‌ڵگه‌یه‌كی ئاشتیخوازو پێكه‌وه‌ژیان و یه‌كترقبوڵكردندا ده‌گه‌ڕێت، ده‌بێت ئه‌وه بزانێت كه (توندوتیژی) حه‌شارگه‌ی ئه‌و مرۆڤانه‌یه كه تا هه‌نووكه له بچووكی خۆیان ده‌رنه‌چوون و توانای دیالۆگ و به یه‌كه‌وه هه‌ڵكردن و ڕاگۆڕینه‌وه‌و ته‌نانه‌ت گوێگرتنیشیان له‌گه‌ڵ حزب و گروپه بچووكه‌كانی ده‌ره‌وه‌ی خۆیاندا نییه.\nده‌بێت وه‌كو گاندی و ماندێلا بۆی چوون و به پراكتیك سه‌لماندوویانه، ئه‌وه‌ش بزانن كه كۆمه‌ڵگه‌ی ناتوندوتیژو ئاسووده به‌بێ دان به‌خۆداگرتن و به‌خشنده‌یی و لێبوورده‌یی و دڵفراوانی نایه‌ته‌دی، ئه‌وه‌تا (بیرمه‌ندی ئێرانی/ رامین جیهانبه‌گلوو) وتوویه‌تی: ناتوندوتیژی پرۆسه‌ی به ئه‌خلاقیكردنی سیاسه‌ته، دواجاریش بۆ گه‌یشتن به خه‌باتی ناتوندوتیژی پێویسته كۆتایی به فه‌رهه‌نگی ڕق و قینه‌و نه‌فرینكردن و یه‌كترسڕینه‌وه بێنین..\nخه‌باتی ناتوندوتیژیش، له ستراتیژو ده‌رئه‌نجامدا، په‌روه‌رده‌كردنی هاووڵاتییه، واته گرنگیدانه به چه‌مكی هاووڵاتی و جێگرتنه‌وه‌و دانانیه‌تی له شوێنی خێڵ و هۆزگه‌راییدا، كه ئێمه‌ی كورد له‌م چركه‌ساته‌دا وه‌كو نان و ئاو پێویستیمان پێیه‌تی. دروستكردنی هاووڵاتی، یه‌كه‌م هه‌نگاوه بۆ وه‌ده‌ستهێنانی كۆڵه‌كه‌كانی مه‌ده‌نییه‌ت كه له شێوه‌ی كرده‌ی كۆمه‌ڵایه‌تی و سیاسیدا خۆی ده‌نوێنێ. له‌مبواره‌شدا، وه‌ك چۆن جۆن ستیوارد میل فه‌رموویه‌تی، رێزگرتن له‌ژیان و سه‌رله‌نوێ ناساندنه‌وه‌ی (ئه‌ویتری جیاوازو نه‌یار) گرنگییه‌كی به‌رچاوی هه‌یه له خه‌مڵاندنی دیمۆكراسییه‌تداو هه‌نگاوی یه‌كه‌مه به‌ره‌و ناتوندوتیژی و پێكه‌وه‌ژیان.\nئێمه‌ی كورد ده‌توانین بۆ جیهانی بسه‌لمێنن كه سه‌ره‌ڕای هه‌موو ناكۆكییه خێڵه‌كییه‌كان و دژایه‌تیه حزبییه‌كانمان، خاوه‌نی ئاستێكی به‌رزی هاووڵاتیبوونین كه ئه‌مه‌ش ده‌بێته سه‌رمایه‌یه‌كی مۆراڵی و دیموكراسی بۆ داهاتوومان. باشترین روخساری ئه‌و سه‌رمایه ئه‌خلاقییه‌ش له ناتوندوتیژی هاووڵاتیانی كۆمه‌ڵگاكه‌ماندا خۆی ده‌بینێته‌وه. له بیرمان نه‌چێت (وه‌ك به‌گلوو ده‌ڵێ) كه داكۆكیكردن له‌فه‌رهه‌نگی ناتوندوتیژی ته‌نیا شێوازێكی خه‌بات نییه به‌ڵكو شێوازی ژیانی هاوڵاتیبوونیشه. نائارامی و پێكه‌وه هه‌ڵنه‌كردن ته‌نیا له رێگه‌ی په‌روه‌رده‌ی هاوڵاتیبوونه‌وه له‌ناوده‌چێت.\nئه‌مه‌ش پێویستی به‌لێكدانه‌وه و په‌ره‌پێدانی فه‌رهه‌نگی ناتوندوتیژییه له‌ناو خه‌ڵكدا و ئه‌ركی سه‌رشانی ده‌سه‌ڵاته له‌م كاته هه‌ستیاره‌دا. كه‌واته ئه‌گه‌ر بنه‌مای سه‌ره‌كی له فه‌راهه‌مكردنی كۆمه‌ڵگه‌ی ئاشتیخواز و پێكه‌وه‌ژیاندا به‌رنامه‌ی ده‌سه‌ڵاتی كوردی بێت، ده‌بێت (مه‌ده‌نییه‌ت) مه‌یسه‌ر ببێت. دواجار ئه‌گه‌ر ویستی مه‌ده‌نییه‌تیش به‌رگریكردن له یاساو پارێزگاریكردن له مافی هاووڵاتیان بێت، ئه‌وا مه‌رجی ده‌سته‌به‌ركردنی ئه‌م ویسته‌مان گه‌یشتنه به فه‌رهه‌نگی ناتوندوتیژی.\nفه‌رهه‌نگی ناتوندوتیژی به‌مانای رێزگرتنه له‌ئاست و كه‌رامه‌تی مرۆڤـ و راگرتنی ئه‌و حورمه‌ته‌ش پێویستی به‌ئاگایی مۆراڵی هه‌یه. ستراتیژی ئه‌و ناتوندوتیژییه، خۆشه‌ویستییه بۆ سه‌روه‌ری یاساو دۆزینه‌وه‌ی حه‌قیقه‌ت و دوركه‌وتنه‌وه‌یه له‌ڕق و قین. ناتوندوتیژی مه‌ده‌نی هه‌ستانه‌وه‌یه له‌به‌رده‌م شه‌ڕو نادادپه‌روه‌ریدا.\nبیرمان نه‌چێت كه ماندێلا له كۆمه‌ڵگه‌ی ئاپارتایدی ئه‌فریكادا، فه‌رهه‌نگی ناتوندوتیژی و ئاشتی و پێكه‌وه ژیانی دروستكرد.\nده‌بێت ئه‌م پرسیاره له‌خۆمان بكه‌ین: ئایا ئێمه‌ی كورد ته‌نیا به‌رهه‌مهێنی توندوتیژین؟ ئایا ده‌توانین ببینه خاوه‌نی كۆمه‌ڵگه‌یه‌كی دیموكرات و شه‌فاف و كراوه؟ به‌ڵێ ئه‌مێستاكه، به فه‌رهه‌نگی ناتوندوتیژی ده‌توانین زه‌مینه‌سازی بۆ هاووڵاتیبوون و مۆراڵی مه‌ده‌نی بكه‌ین. كه دواجار مرۆڤ له بچووكی و په‌راوێزی قووتار ده‌كات.\nئه‌م وتاره‌م له ده‌ره‌نجامی ئه‌و خۆپیشاندانه‌ی شاری سلێمانی 17-02-2011 دا نووسیووه كه له سه‌ره‌تادا زۆر باش هه‌ڵسوڕابوو مه‌ده‌نییانه‌و شارستانییانه بۆ مه‌به‌ستی پشتگیری له خۆپیشاندان و سه‌ركه‌وتنه‌كانی وڵاتانی تونس و میسر و هه‌روه‌ها به مه‌به‌ستی چاكسازی و نه‌هێشتن و بنه‌بڕكردنی گه‌نده‌ڵی و سه‌روه‌ركردنی یاسا و مه‌یسه‌ركردنی عه‌داله‌ت و دادوه‌ریی كۆمه‌ڵایه‌تی رێكخرابوو، تا ئێره ئه‌وانه زۆر جوان و پیرۆزه، به‌ڵام پاش تێپه‌ڕبوونی چه‌ند كاژێرێك و دواجار له‌گه‌ڵ رۆیشتنی جه‌ماوه‌ره گه‌نج و لاوه خۆپیشانده‌ره‌كان به‌ره‌و شه‌قامی مه‌وله‌وی و شاڕێ و شه‌قامی سالم، له‌گه‌ڵ گه‌یشتنیان بۆ به‌رده‌می لقی چواری پارتی دیموكراتی كوردستان له‌سلێمانی، ئاراسته‌ی ئه‌و خۆپیشاندان و داخوازییه مه‌ده‌نیی و جه‌ماوه‌رییه‌كانی ئه‌و خۆپیشاندان و رێپێوانه زۆر خراپ شكایه‌وه‌و ده‌ستی ئاژاوه‌گێڕی و فیتنه‌نانه‌وه‌و تێكشكاندن و هه‌رانانه‌وه‌و ره‌فتاری هه‌رزه‌كارانه، دیمه‌نی ناشرین و قێزه‌ونی له هه‌ردوولاوه خۆیان نوومایشكرد (واته:خۆپیشانده‌ران و پاسه‌وانانی لقی چواری پارتیش).\nواته وه‌ڵامدانه‌وه‌ی به‌ردبارانكردن به رێژنه‌ی گولله‌و كوشتن و برینداركردنی گه‌نجانی سنگ رووت و بێچه‌ك كارێكی زۆر ناشرین و ره‌فتارێكی فاشیستانه‌یه.. من له‌و چركه ساته‌دا له باخی گشتی سلێمانی بووم كه نزیكه‌ی 20-25 مه‌تر له‌و رووداوه‌وه نزیك بووم و ئاگاداربووم هیچ گولله‌یه‌ك له خۆپیشانده‌رانه‌وه به‌ره‌و لقی چوار نه‌ته‌قیووه، ئه‌وه‌نده نه‌بێت كه چوار- پێنج پاسه‌وانی لقه‌كه له‌سه‌ربانه‌وه ده‌ستیان كرد به سه‌لیه ته‌قاندن و\nراكردن و بڵاوه لێكردنی خۆپیشانده‌ران، دواجار له‌پشته‌وه گه‌نجانێكی زۆریان برینداركرد و ئاكامیش رێژوان عه‌لی ئه‌حمه‌دی هه‌ژده‌ساڵ ( كه خوێندكاری دووی ناوه‌ندییه شه‌هیدبوو).. به‌هه‌رحاڵ ئه‌وه كارو كاردانه‌وه‌یه‌كی زۆر نامه‌ده‌نییانه‌و عه‌فه‌وییانه‌بوو، كه ده‌بوایه كۆمه‌ڵگه‌و رێكخراوه‌ی مه‌ده‌نی له شاری سلێمانیدا كۆنترۆڵێكی مه‌ده‌نییانه‌و عاقڵانه‌ی ئه‌و خۆپیشاندانه‌ی بكردایه‌و ئه‌و كاره‌ساته تراژیدییه‌ی لێنه‌كه‌وتایه‌ته‌وه.\nPrevious جه‌نجاڵی تێی داوم …… رٍۆژهه‌ڵه‌بجه‌یی\nNext وه‌ڵام دانه‌وه‌ی به‌رد به گوله!


وەزارەتی دەرەوەی ئیسرائیل باڵیۆزی سوید لەوڵاتەکەی بانگێشت دەکات - Radio Sweden Kurdish - رادیۆی سوید Radyoya Swêdê | Sveriges Radio\nوەزارەتی دەرەوەی ئیسرائیل باڵیۆزی سوید لەوڵاتەکەی بانگێشت دەکات\nبڵاو کرایه‌وه tisdag 17 november 2015 kl 10.55\nوەزارەتی دەرەوەی ئیسرائیل بەتووندی هەڵوێستی بەرامبەر ووتەکانی وەزیری دەرەوەی سوید کە لەوتێژێکدا سەبارەت بەتیرۆریزم ڕایگەیاندووە دەگرێتەبەر.\nجێگەی باسە مارگۆت ڤاڵستروێم وەزیری دەرەوەی سوید لەو وتوێژێکدا سەبارەت بەپرسی ڕادیکالیزەکردنی گەنجان و ڕاکێشانیان بۆ نێو ڕێکخراوی تیرۆریست دەوڵەتی ئیسلامی بەداعش ناسراو ئاماژەی بە رەوشی فەلەستینیەکان لەڕۆژهەڵاتی ناوەڕاست کردووە کەلەبەر ناچاری و ئەو دۆخەی ژیانیانیانی تێدا دەبەنە سەر دەبێت یان ڕەوشەکە قبووڵ بکەن یان ئەوەتا پەنا بۆ توندوتیژی ببەن، بۆیە دەبێت چارەسەری سیاسی بێتە ئاراوە.\nلەڕوانگەی وتەکانی ڤاڵستروێمەوە دەوڵەتی ئیسرائیل بەتووندی ڕووبەڕووی ئەو لێدوانە دەبێتەوە، بەتایبەت لەڕووی گرێدانی دەوڵەتی ئیسسرائیل بە ڕێخراوە تیرۆریستیەکان و ئەو کردەووە تیرۆریستەیانەش کە لەپاریس ڕوویانداوە گوایە پەیوەندی بە ڕوەشی نێوان فەلەستین ئیسرائیلەو هەبێت.\nجێگەی باسە دوێنێ ئێوارە باڵیۆزی سوید لە ئیسرائیل بانگێشتکراوەو وەزارەتی دەرەوەی ئیسرائیل نارەزایینامەی خۆیانیان بەباڵیۆزی سوید گەیاندووە، بەڵام ڕوونییە کە ئایا لەوە زیاتر چی بەباڵیۆزی سوید ڕاگەیەندراوە. هاوکات وەزیری دەرەوەی سوید مارگۆت ڤاڵستروێم ئاماددە نەبوو لەسەر ئەوە وتانەی لێدوان بدات.


(130 بینراوە) | Wednesday, 12.01.2021, 06:09 PM |\nژنێک ئه‌شکه‌نجه‌ی زیندانه‌که‌ی ده‌گێڕێته‌وه\nکتێبی (مه‌یاده کچه‌که‌ی عێراق، ژنێک ئه‌شکه‌نجه‌ی زیندانه‌که‌ی ده‌گێڕێته‌وه). ئه‌م کتێبه که نزیکه‌ی ٤٠٠ لاپه‌ڕه‌ی قه‌باره مامناوه‌نده، به زمانی ئینگلیزی ساڵی ٢٠٠٣ دوای روخانی رژێم له نیویۆک چاپ و بڵاو ده‌بێته‌وه. بریتییه له گێڕانه‌وه‌ی چیرۆکی راستینه و سه‌ربورده‌ی کۆمه‌ڵێک ژن و کچی زیندانیکراوی سه‌رده‌می به‌عس له نێو ده‌زگای به‌دناوی ئه‌منی به‌له‌دییه له به‌غدا له ساڵی ١٩٩٩ دا خانمه‌رۆژنامه‌نوسی ناسراوی ئه‌مریکی (جین سه‌سۆن) دایڕشتۆته‌وه و بڵاویکردۆته‌وه، ئه‌مه‌ش به رێککه‌وتن له‌گه‌ڵ مه‌یاده عه‌سکه‌ری، خاوه‌نی گێرانه‌وه و رووداوه‌کان. یه‌که‌م چاپی ئه‌ڵمانی هه‌مان ساڵ که له‌لایه‌ن چوارکه‌سه‌وه وه‌رگێڕراوه له ئه‌ڵمانیا بڵاوکراوه‌ته‌وه, تا ساڵی ٢٠٠٨ چاپی پێنجه‌می له‌وێ بڵاوکراوه‌ته‌وه، من ئه‌مه‌یانم خوێندۆته‌وه.\nتەڤدا پرێس: وردەكاری كۆبونەوەی مەكتەبی سیاسی یەكێتیی کاردۆ ئاگری: قازانجی ڤیزای بیلاڕوسیا بۆ كێ بوە؟ درەو مێدیا: چی وای لە کوردی عێراق کردووە وڵاتە ئارامەکەیان بەجێبھێڵن؟ هەڤاڵ ئاکۆ: یەكەم ڕۆژ لەزیندان... - بەشی یەكەم 1995 / 7 /15 تەڤدا پرێس: نامەیەکی گۆهدار زێباری لە زیندانەوە ئالان ممتاز نوری: وانەکانی ئەفغانستان… بۆ ئەوانەی عەقڵ میوانیانە! د. رزگار ئاغا: بایەخی ئەمەریکاو گەورەکردنی سیستەمە خۆسەپێنەکان، یارمەتییدەرێکی گەورەیە بۆ زاڵبوون‌و دەستەڵاهاوێژییان د. رزگار ئاغا: گەندەڵییەکەی ئەفغانستان، لە ئەمەریکا درووستکراوە د. رزگار ئاغا: چۆن بەها لیبراڵییەکان بوون بەکارێکی بازرگانیی لەئەفغانستاندا د. رزگار ئاغا: تۆمارێک بۆ شكستێکی چاوەڕوانکراو: بۆچیی ئەمەریکا لە ئەفغانستان دا شکستیخوارد؟